hotchpotch/miracl-hf-unified huggingface dataset:
เกเรตาโร
ซานเตียโกเดเกเรตาโร () เป็นเมืองหลวงและเมืองที่ใหญ่ที่สุดของรัฐเกเรตาโร ประเทศเม็กซิโก ตั้งอยู่ตอนกลางของประเทศ อยู่ห่างจากเม็กซิโกซิตีทางทิศเหนือ 213 กิโลเมตร ห่างจากเมืองซานมีเกลเดอาเยนเดทางทิศตะวันออกเฉียงใต้ 200 กม. และห่างจากเมืองซานลุยส์โปโตซีทางทิศใต้ 200 กม. เมืองก่อตั้งเมื่อวันที่ 25 กรกฎาคม ค.ศ. 1531 ในระหว่างสงครามระหว่างสเปนกับชนพื้นเมือง และได้เกิดคราสในระหว่างการรบ ในขณะที่นักบุญเจมส์ ขี่ม้าขาวแบกกางเขนสีชมพู เป็นเหตุให้ชนพื้นเมืองยอมแพ้
ในปี ค.ศ. 1996 เมืองประวัติศาสตร์ของเกเรตาโรได้รับขึ้นทะเบียนเป็นมรดกโลกจากยูเนสโก
ปัจจุบันถือเป็นเมืองที่มีการเจริญเติบโตเร็วที่สุดในประเทศเมืองหนึ่ง มีเศรษฐกิจหลักเช่น อุตสาหกรรมเคมี ผลิตภัณฑ์กระดาษ เครื่องจักร เป็นเหตุให้มีคนจากหลายแห่งในประเทศอพยพมาอยู่ในเมืองนี้
ปืนแก็ตลิง
ปืนแก็ตลิง () เป็นอาวุธยิงเร็วในยุคแรกๆ ซึ่งเป็นที่รู้จักกันดีชนิดหนึ่ง เป็นผู้บุกเบิกปืนกลสู่รูปแบบปัจจุบัน มันเป็นที่รู้จักเพราะการใช้งานโดยกองกำลังฝ่ายสหพันธรัฐระหว่างสงครามกลางเมืองอเมริกันในช่วงคริสต์ทศวรรษที่ 1860 ซึ่งเป็นการใช้งานครั้งแรกของปืนชนิดนี้ในสนามรบ ภายหลังมันเป็นที่ความนิยมมากในการใช้โจมตีในยุทธการหุบเขาแซนจัวน์ระหว่างสงครามสเปน-อเมริกา
การทำงานของปืนแก็ตลิงมีจุดเด่นอยู่ที่การออกแบบลำกล้องปืนให้มีหลายลำกล้อง รวมกลุ่มแบบวงกลม ซึ่งจะช่วยในการระบายความร้อนและลำดับการยิงที่เกิดขึ้นพร้อมการบรรจุกระสุน แต่ละลำกล้องจะยิงออกไปหนึ่งนัดเมื่อถึงจุดรอบ จากนั้นจะสลัดปลอกกระสุนเปล่า บรรจุกระสุนใหม่ และระบายความร้อน โครงแบบนี้ช่วยให้ปืนมีอัตราการยิงที่เร็วโดยที่ลำกล้องไม่ร้อนเกินไป
พลัมยุโรป
พลัมยุโรป ("Prunus domestica" บางครั้งเป็น "Prunus × domestica") เป็นพืชในสกุล "Prunus" ที่มีหลากหลายพันธุ์ บ่อยครั้งมักเรียกว่า "พลัม" แต่พลัมทั้งหมดไม่ได้เป็นพืชชนิดนี้ เชื่อว่ามันเป็นลูกผสมระหว่าง "Prunus spinosa" และ "Prunus cerasifera" พันธุ์ "divaricata"
พลัมส่วนใหญ่ปลูกอยู่ในยุโรปและสหรัฐอเมริกา นอกจากรับประทานผลสดแล้ว ยังนำมาตากแห้งเรียกว่าลูกพรุน (พรุน (พลัมแห้ง) ส่วนมากทำมาจากผลไม้ชนิดนี้) ซึ่งสามารถนำมาทำทาร์ต แช่อิ่ม แยมและน้ำลูกพรุนเข้มข้น
อรนุช อิศรางกูร ณ อยุธยา
ท่านผู้หญิงอรนุช อิศรางกูร ณ อยุธยา (สกุลเดิม ทองเนื้อดี) นางสนองพระโอษฐ์และผู้อำนวยการฝ่ายจัดจำหน่าย มูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ และเป็นภริยานายจิรายุ อิศรางกูร ณ อยุธยา องคมนตรี
ท่านผู้หญิงอรนุช อิศรางกูร ณ อยุธยา เกิดเมื่อวันที่ 13 เมษายน พ.ศ. 2486 เป็นบุตรของวารี กับสุนทรี ทองเนื้อดี มีพี่น้อง 5 คน จบการศึกษามัธยมศึกษาปีที่ 6 จากโรงเรียนราชินี และ FRANCES KING SECRETARIAL COLLEGE ณ กรุงลอนดอน ประเทศอังกฤษ ต่อมาสมรสกับจิรายุ อิศรางกูร ณ อยุธยา อดีตผู้อำนวยการสำนักงานทรัพย์สินส่วนพระมหากษัตริย์ อดีตเลขาธิการพระราชวัง สำนักพระราชวัง อดีตรัฐมนตรีว่าการกระทรวงอุตสาหกรรม และรัฐมนตรีประจำสำนักนายกรัฐมนตรี สมัยรัฐบาลของพลเอกเปรม ติณสูลานนท์ มีบุตร 2 คน คือ จิรุตม์ อิศรางกูร ณ อยุธยา ชื่อเล่น เอ้ และจิรัตถ์ อิศรางกูร ณ อยุธยา ชื่อเล่น โอ๊ต
ท่านผู้หญิงอรนุช ได้ทำงานในคณะครุศาสตร์ จุฬาลงกรณ์มหาวิทยาลัย, เลขาของผู้เชี่ยวชาญด้านคมนาคม สภาพัฒนาการเศรษฐกิจแห่งชาติ,แผนกโฆษณา หนังสือพิมพ์บางกอกโพสต์,เลขาของกรรมการผู้จัดการ,ผู้ช่วยหัวหน้า เอ.อี.ทำโฆษณาให้ลูกค้า บริษัทกล๊าสแอ๊ดเวอร์ไทซิ่ง,เลขาฯ ทำงานทางศูนย์วิจัยทางทหาร ซึ่งมีผู้เชี่ยวชาญ อเมริกันมาสำรวจข้อมูลลุ่มแม่น้ำโขง,บริษัทอุตสาหกรรมพรมไทย และ เลขาฯ องค์การการบินพลเรือนระหว่างประเทศขององค์การสหประชาชาติ
ต่อมาท่านผู้หญิงอรนุชได้ถวายงานเป็นนางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ ในรัชกาลที่๙และเป็นผู้อำนวยการฝ่ายจัดจำหน่าย มูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ
ท่านผู้หญิงอรนุช อิศรางกูร ณ อยุธยาได้รับพระราชทานเครื่องราชอิสริยาภรณ์ชั้นทุติยจุลจอมเกล้าวิเศษ ฝ่ายในเมื่อ พ.ศ. 2539
อังกาบ บุณยัษฐิติ
ท่านผู้หญิงอังกาบ บุณยัษฐิติ เป็นผู้จัดการและผู้อำนวยการโรงเรียนจิตรลดา และเป็นอธิการบดีวิทยาลัยเทคโนโลยีจิตรลดา
ท่านผู้หญิงอังกาบ บุณยัษฐิติ เกิดเมื่อวันที่ 14 ตุลาคม พ.ศ. 2477 เป็นบุตรสาวคนสุดท้องของ อำมาตย์เอก พระยาประสาทธาตุการย์ (กิมปี๊ ประนิช พ.ศ. 2433-2512) กับ คุณหญิงประสาทธาตุการย์ (วาส ประนิช) สำเร็จการศึกษาระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย ระดับปริญญาโทจาก มหาวิทยาลัยวิสคอนซิน แมดิสัน สหรัฐอเมริกา ด้านครอบครัวสมรสกับ นายโกวิท บุณยัษฐิติ บุตรของ หลวงประกอบนิติสาร กัน ท่านผู้หญิง ถวิล ประกอบนิติสาร มีบุตรธิดารวม 3 คน
นางกวัก (แก้ความกำกวม)
นางกวัก อาจหมายถึง
สถาบันพัฒนามันสำปะหลังแห่งประเทศไทย
มูลนิธิสถาบันฯ ได้ตั้งสถาบันพัฒนามันสำปะหลัง ขึ้นที่ตำบลห้วยบง อำเภอด่านขุนทด จังหวัดนครราชสีมา บนเนื้อที่ 2,000 ไร่ ขึ้นในปี 2536 เพื่อดำเนินการตามโครงการผลผลิตและลด ต้นทุน รวมทั้ง ในการสนับสนุนการพัฒนาพันธุ์ใหม่ ๆ เป็น ระยะ ๆ โดยคัดเลือกพันธุ์มันสำปะหลังพันธุ์ดีมาเร่งทำการ ขยายพันธุ์ แล้วแจกจ่ายแก่เกษตรกร โดยไม่คิดมูลค่า รวมทั้ง การนำเกษตรกรมาฝึกอบรมวิธีการปลูกใหม่ ใน ขณะเดียวกันก็เร่งทำการวิจัยทดลองด้านต่าง ๆ เพื่อพัฒนา คุณภาพของผลิต ภัณฑ์มันสำปะหลังและถ่ายทอดความรู้ และเทคนิคการผลิตสู่ภาคอุตสาหกรรม
ตั้งแต่ปี 2536 ถึงปัจจุบัน สถาบันพัฒนามันสำปะหลัง (ห้วยบง) ให้การฝึกอบรมเกษตรกรไปแล้วกว่า 30,000 คน และแจกจ่ายท่อนพันธุ์รวม 60 ล้านต้น แก่เกษตรกร
สถาบันพัฒนามันสำปะหลัง (ห้วยบง)
131 หมู่ 5 ตลาดห้วยบง ต.ห้วยบง อ.ด่านขุนทด จ.นครราชสีมา 30210
โทรศัพท์ : (044) 249-770, (081) 925-0374
แฟกซ์ : (044) 249-770
สถาบันฯ ได้ขยายพันธุ์เกษตรศาสตร์ 50 (KU50) และระยอง 5 (R5)
- แจกจ่ายพันธุ์ KU50 และพันธุ์ R5 ให้เกษตรกร
- อบรมเกษตรกร
โปรเตสแตนต์ในประเทศไทย
คริสตจักรโปรเตสแตนต์ในประเทศไทย เข้ามาในประเทศไทยครั้งแรก ในปี ค.ศ. 1828
องค์กรที่ใหญ่ที่สุดคือ สภาคริสตจักรในประเทศไทย (CCT) ก่อตั้งในปี ค.ศ. 1934 โดยการรวมกลุ่มต่างๆของโปรเตสแตนต์เข้าด้วยกัน โดยรวมถึง คณะเพรสไบทีเรียนอเมริกัน ลูเทอแรน จากเยอรมัน มาเบอร์เกอร์ มิชชั่น และกลุ่มอื่นๆ ตั้งเป้าหมายเป็น คณะโปรเตสแตนต์ที่ใหญ่ที่สุดในประเทศไทย ซึ่งรวม ชาวไทย,จีน,เกาหลี และกลุ่มชนที่ใช้ภาษาอังกฤษ สภาคริสตจักรในประเทศไทย เป็นสมาชิกของ สภาคริสตจักรโลก ซึ่งมีสมาชิกในกว่า 150 ประเทศ โดยมีกลุ่มอื่น ๆ เช่น กลุ่มคณะแบปทิสต์ กลุ่มเซเว่นเดย์แอดเวนทิสต์
นอกจาก สภาคริสตจักรในประเทศไทย มีองค์การโปรเตสแตนต์ในประเทศไทยที่ได้รับการรับร้องจากรัฐบาลได้แก่ สหกิจคริสเตียนแห่งประเทศไทย และ สหคริสตจักรแบ๊บติสต์ในประเทศไทย
มีคณะผู้ศรัทธาชาวคริสต์ปฏิบัติงานอยู่โดยทั่วประเทศ มีการจัดตั้งโบสถ์เล็กๆ นำโดยมิชชั่นนารีชาวต่างประเทศและมิชชั่นนารีในประเทศ จัดตั้ง โบสถ์และกลุ่มภาวนาอยู่โดยทั่วไป กลุ่มที่ใหญ่ที่สุดคือ กลุ่มวายแวมสงขลา(YWAM Songkhla) ซึ่งมีชาวเกาหลีใต้ทำงานตลอดเวลากว่า 200 คนและมีผู้ปฏิบัติงานชาวไทยกว่า 100 คน มีผู้นำสูงสุดคือศาสนาจารย์ "คง โยนก" (Kong Yeonok) ชาวเกาหลีเหนือ มีกลุ่มจัดตั้งในกว่า 20 แห่ง ทั่วประเทศ คณะผู้ศรัทธาอื่นได้แก่ โอเอ็มเอฟ อินเตอร์เนชั่นแนล มีการส่งครูชาวคริสต์เข้าปฏิบัติงานตามโรงเรียนต่างๆ ในเมืองใหญ่เช่น กรุงเทพ พัทยา เชียงใหม่ เชียงราย สงขลา ฯลฯสหสมาคมพระคริสตธรรม เริ่มงานในประเทศไทยในปี ค.ศ. 1828 และในปี ค.ศ. 1966 สมาคมพระคริสตธรรมไทย ได้ก่อตั้งขึ้นอย่างเป็นทางการ ตั้งแต่ปี ค.ศ. 1838 งานประกาศพระกิตติคุณของโปรแตสแตนท์ได้เข้ามาสู่ประเทศไทย จนถึงปี ค.ศ. 1861 คณะเพรสไบทีเรียนได้ตั้งโรงพิมพ์ขึ้นในกรุงเทพมหานคร ในปี ค.ศ. 2005 สมาคมพระคริสตธรรมไทย ได้จัดพิมพ์พระคริสตธรรมคัมภีร์ 43,740 เล่ม และ พระคริสตธรรมใหม่ จำนวน 9,629 เล่ม
สถิติคริสต์ศาสนิกชนนิกายโปรเตสแตนต์ในประเทศไทยปี พ.ศ. 2561 มีดังนี้
พ.ศ. 2604
พุทธศักราช 2604 ตรงกับปีคริสต์ศักราช 2061 เป็นปีปกติสุรทินที่วันแรกเป็นวันศุกร์ตามปฏิทินเกรกอเรียน
หม่อมราชวงศ์จีริกัญญา โชติกเสถียร
ท่านผู้หญิงจีริกัญญา โชติกเสถียร มีนามเดิมว่า หม่อมราชวงศ์จีริกัญญา กิติยากร (4 พฤษภาคม พ.ศ. 2490) เป็นธิดาของหม่อมเจ้าจีรินันท์ กิติยากร กับหม่อมสมลักษณ์ กิติยากร ณ อยุธยา (สกุลเดิม ทิพย์สมัย) สมรสกับหรรษา โชติกเสถียร มีบุตร 2 คน คือ จิตีวันต์ โชติกเสถียร และอภิธร โชติกเสถียร
ปัจจุบันเป็นผู้ช่วยราชเลขานุการในพระองค์สมเด็จพระนางเจ้าสิริกิติ์ พระบรมราชินีนาถ โดยได้ถวายงานรับใช้มาโดยตลอด
เยอรมัน ยิว-ยิตสู
เยอรมัน ยิว-ยิตสู () เป็นศิลปะการต่อสู้ที่มีความเกี่ยวข้องกับยิวยิตสูแบบดั้งเดิมของประเทศญี่ปุ่น โดยได้มีการพัฒนาในประเทศเยอรมนีขึ้นในยุค 1960 โดยใช้เทคนิคจากยิวยิตสู, ยูโด ตลอดจนศิลปะการต่อสู้แขนงต่างๆ ทั้งแบบดั้งเดิมและสมัยใหม่รวมกัน โดยสภาปกครองในเยอรมนีคือ DJJV (Deutscher Ju-Jutsu Verband) ศิลปะการต่อสู้นี้ได้มีการแข่งขันจากการประสานงานในระดับสากลโดย สหพันธ์ยิวยิตสูนานาชาติ โดยมีระบบการเรียนการสอนสำหรับกองกำลังตำรวจเยอรมัน
ในประเทศเยอรมนี คำว่า "Ju-Jutsu" มักใช้สื่อถึง เยอรมัน ยิว-ยิตสู อยู่เสมอ ในขณะที่รูปแบบอื่นๆ ที่เกี่ยวข้องกับยิวยิตสูของญี่ปุ่นจะสะกดว่า "Jiu Jitsu" แทน
ใน ค.ศ. 1967 กลุ่มสมาชิกของสภาแดนเยอรมัน (DDK) ได้เริ่มพัฒนาระบบการป้องกันตัวใหม่ตามหลักแบบ ยูโด, คาราเต้, ไอคิโด ทั้งสามรูปแบบที่ต่างได้รับอิทธิพลจากยิวยิตสูญี่ปุ่นแบบดั้งเดิม โดยมุ่งเน้นเทคนิคที่สามารถนำมาใช้ได้ในสถานการณ์จริงเป็นส่วนมาก เป็นระยะเวลาหลายปี ที่ประสบการณ์การทำงานของตำรวจ และเทคนิคจากศิลปะการต่อสู้อื่น ต่างมีอิทธิพลต่อระบบ ใน ค.ศ. 2000 ยังได้มีการเพิ่มเทคนิคจาก เอสกรีมา, แซมโบ, บราซิลเลี่ยน ยูยิสสู, หวิงชุน, มวยไทย, มวยสากล และอื่นๆ โดยมีการจัดตั้งขึ้นเป็นทางการใน เยอรมัน ยิว-ยิตสู
พลิกเกมทรชน คนเหนือเมฆ
พลิกเกมทรชน คนเหนือเมฆ (, จีนตัวย่อ: 跟踪; จีนตัวเต็ม: 跟蹤, คำแปล: "กับดัก") ภาพยนตร์แนวแอ็คชั่นทริลเลอร์สัญชาติฮ่องกง นำแสดงโดย เยิ่น ต๊ะหัว, เหลียง เจียฮุย, ฉี จื่อซาน, หลินเซียะ กำกับโดย ตู้ ฉีฟง และหยู ไหน่ไห่
ในกรมตำรวจฮ่องกง หน่วยสอดแนม ตำรวจทุกคนจะไม่มีชื่อจริงและจะถูกตั้งชื่อเป็นรหัสทั้งนั้น หัวหมา เป็นนายตำรวจฮ่องกงที่เชี่ยวชาญด้านการสะกดรอยและถอดรหัส ขณะเดียวกันกับที่ หมูน้อย นายตำรวจหญิงหน้าใหม่ที่เพิ่งเข้ามาในหน่วยนี้ และต้องพบกับการล่าโจรจารกรรมเพชร ที่นำทีมโดย "มนุษย์ล่องหน" ขณะที่หัวหมาเองก็ถูกแทงจนได้รับบาดเจ็บสาหัส หมูน้อย ตำรวจหัดใหม่ต้องสืบหาเบาะแสของอาชญากรกลุ่มนี้เพื่อกระชากหน้ากากและลากคอเข้าคุกด้วยตนเอง แต่งานนี้ยากกว่าที่คิด เพราะดูเหมือนว่ามนุษย์ล่องหนจะรู้เท่าทันตำรวจทุกฝีก้าว โดยที่การจะตามไปถึงตัวมนุษย์ล่องหนได้ ต้องตามเบาะแสของ "แฟทแมน" ซึ่งเป็นลูกน้องในทีมของมนุษย์ล่องหนให้ได้ซะก่อน"Eye in the Sky" เป็นผลงานจากการสร้างและกำกับ โดย ตู้ ฉีฟง ผู้กำกับฯชาวฮ่องกงที่มีชื่อเสียง โดยเฉพาะกับภาพยนตร์แนวแอ็คชั่นทริลเลอร์ โดยมีนักแสดงชั้นนำ อย่าง เยิ่น ต๊ะหัว และเหลียง เจียฮุย พร้อมด้วย เส้า เหม่ยฉี มาแสดงนำ และมี ฉี จื่อซาน นางงามฮ่องกงในปี ค.ศ. 2004 ที่เป็นผลงานการแสดงเรื่องแรก
ภาพยนตร์เมื่อออกฉายครั้งแรกในเทศกาลภาพยนตร์นานาชาติฮ่องกงในเดือนมิถุนายน ค.ศ. 2007 จัดเป็นภาพยนตร์อาชญากรรมแนวใหม่ที่ไม่เน้นฉากขับรถไล่ล่า และดวลปืน แต่เต็มไปด้วยบรรยากาศลุ้นระทึกกับปฏิบัติการไล่ล่าชิงไหวชิงพริบระหว่างตำรวจและอาชญากร ด้วยภาพมุมสูงที่ให้อารมณ์แตกต่าง คล้ายกับภาพยนตร์ฮอลลีวูดเรื่อง "The Recruit" และ "The Mission Impossible" ได้รับคำวิจารณ์ในทางที่ดีมากมายจากสื่อมวลชนและผู้ชม
นอกจากนี้แล้วยังได้เข้าฉายในเทศกาลภาพยนตร์เบอร์ลิน และยังได้รับรางวัลตัดต่อยอดเยี่ยมจากรายการเอเชี่ยน ฟิล์ม อะวอร์ดส์อีกด้วย
สำหรับในประเทศไทย เข้าฉายในโรงภาพยนตร์ทั่วไปในวันที่ 5 กรกฎาคม ค.ศ. 2007 โดยสหมงคลฟิล์ม และออกอากาศทางโทรทัศน์ทางช่อง 7 2 ครั้ง คือในวันที่ 12 เมษายน ค.ศ. 2011 ในเวลา 08.30 น. และ15 มกราคม ค.ศ. 2012 ในรายการ ในเวลา 03.25 น.
เรือธง
เรือธง () เป็นเรือที่มีผู้บัญชาการกองเรือ ใช้เป็นที่บังคับบัญชากองเรือ ชักธงตามยศของผู้บัญชาการนั้นไว้บนยอดเสาสูงสุดเพื่อให้เรือลำอื่นในกองเดียวกันสังเกตเห็นได้ชัดเจน ซึ่งจะเป็นเรือที่ส่งอาณัติสัญญาณให้เข้าโจมตี กองทัพเรือไทยมีเรือธงได้แก่ เรือหลวงจักรีนฤเบศร เรือหลวงแม่กลอง แม่คำของ "เรือธง" คือ เรือ
ในปัจจุบันคำว่า "เรือธง" ไม่เพียงแต่หมายถึงเรือเท่านั้น แต่ถูกยืมมาใช้กับอุตสาหกรรมต่าง ๆ เช่น วงการค้าปลีก เพื่อสื่อความถึงผลิตภัณฑ์ที่แพงที่สุด หรือที่ดีที่สุดของบริษัทนั้น ๆ อย่างไรก็ตาม การใช้คำดังกล่าวในภาษาไทยเป็นการแปลแบบตรงตัวมาจากคำ "Flagship" ในภาษาอังกฤษ ซึ่งเป็นสำนวนภาษาต่างประเทศที่ไม่มีในภาษาไทยมาตรฐาน การใช้คำในความหมายดังกล่าวจึงอาจทำให้เกิดความสับสนได้โดยง่ายและกลายเป็นอุปสรรคในการสื่อสาร
เรือบรรทุกเฮลิคอปเตอร์
เรือบรรทุกเฮลิคอปเตอร์ เป็นเรือบรรทุกอากาศยานที่มีหน้าที่หลักในการใช้เฮลิคอปเตอร์เป็นหลัก นอกจากนี้เครื่องบินบรรทุกเฮลิคอปเตอร์ยังได้ถูกใช้เป็นเรือบรรทุกอากาศยานต่อต้านเรือดำน้ำและเรือโจมตีสะเทื้อนน้ำสะเทื้อนบกอีกด้วย
เรือบรรทุกเฮลิคอปเตอร์สามารถมีความยาวของดาดฟ้าเรือเต็มที่ได้เท่ากับเรือรบหลวงโอเชี่ยนของราชนาวีอังกฤษหรือมีลานจอดขนาดใหญ่สำหรับเฮลิคอปเตอร์ ซึ่งส่วนมากจะอยู่ที่กราบเรือ เหมือนกับเรือชั้นมอสคาว่าของกองทัพเรือโซเวียตหรือเรืออาร์กัสของกองเรือหลวงสนับสนุนของราชนาวีอังกฤษ ดาดฟ้าเรือที่มีความยาวเต็มที่นั้นออกแบบมาเพื่อให้มีพื้นที่ในการลงจอดสำหรับเฮลิคอปเตอร์ ซึ่งการออกแบบดังกล่าวยังถูกนำเอาไปใช้ในโรงเก็บอากาศยานบนเรืออีกด้วย
การนิยามเรือบรรทุกเฮลิคอปเตอร์แบบแท้จริงในศตวรรษที่ 21 นั้นนับว่าเป็นเรื่องยาก นั้นก็เพราะมีการสร้างอากาศยานปีกนิ่งที่ลงจอดในแนวดิ่งขึ้นมา เช่น แฮริเออร์จัมพ์เจ็ท ซึ่งมีการจัดชนิดที่ซับซ้อน ตัวอย่างเช่น ในกรณีของเรือโจมตีสะเทื้อนน้ำสะเทื้อนบกชั้นวาสป์ของนาวิกโยธินสหรัฐ ที่บรรทุกเครื่องบินแฮริเออร์ 6-8 ลำ พร้อมกับเฮลิคอปเตอร์อีก 30 ลำ ดังนั้นจึงมีแค่เรือบรรทุกอากาศยานขนาดเล็กที่ไม่สามารถบรรทุกเครื่องบินแฮริเออร์และเรือบรรทุกอากาศยานยุคก่อนการสร้างเครื่องบินแฮริเออร์เท่านั้นที่จัดได้ว่าเป็นเรือบรรทุกเฮลิคอปเตอร์อย่างแท้จริง ในหลายกรณี เรือบรรทุกอากาศยานที่สามารถบรรทุกเครื่องบินปีกนิ่งขึ้นลงในแนวดิ่งได้นั้นจะถูกจัดเป็นเรือบรรทุกอากาศยานขนาดเล็ก เรือแบบอื่นๆ อย่างเรือชั้นวาสป์นั้นสามารถบรรทุกทหารราบและส่งพวกเขาขึ้นบกได้ เรือดังกล่าวจึงถูกจัดว่าเป็นเรือโจมตีสะเทื้อนน้ำสะเทื้อนบก
เรือรบหลวงเฮอร์เมสและเรือพี่น้องของมันอีกสองลำเป็นกองเรือบรรทุกอากาศยานขนาด 20,000 ตันที่ถูกเปลี่ยนให้เป็นเรือบรรทุกอากาศยานคอมมานโดที่บรรทุกเพียงแต่เฮลิคอปเตอร์เท่านั้น ต่อมาเรือเฮอร์เมสได้ถูกเปลี่ยนเป็นเรือบรรทุกอากาศยานปีกนิ่งขึ้นลงในแนวดิ่งแทน
สงครามฉู่–ฮั่น
สงครามฉู่-ฮั่น (206–202 ปีก่อนคริสตกาล) เป็นยุคสมัยที่ว่างกษัตริย์ในระหว่างราชวงศ์ฉู่กับราชวงศ์ฮั่น เกิดขึ้นเมื่อราชวงศ์ฉินล่มสลายในปีที่ 206 ก่อนคริสตกาล เซี่ยง อฺวี่ (項羽) ขุนศึกฉู่ จึงนำจักรวรรดิฉินไปรวมกับอาณาจักรทั้งสิบแปด ต่อมา อาณาจักรเหล่านี้แย่งชิงความเป็นใหญ่ซึ่งกันและกัน รัฐฉู่ตะวันตกกับรัฐฮั่นซึ่งมีกำลังมากได้เข่นเคี่ยวกัน รัฐฉู่ตะวันตกมีเซี่ยง อฺวี่ เป็นผู้นำ รัฐฮั่นมีหลิว ปัง (劉邦) เป็นผู้นำ ในช่วงนั้น รัฐที่เหลือรบรากันเองบ้าง ทำสงครามกับฉู่ตะวันตกหรือฮั่นบ้าง จนปีที่ 202 ก่อนคริสตกาล รัฐฮั่นมีชัยเหนือรัฐอื่นทั้งหมด จึงรวมแผ่นดินจีนเป็นหนึ่งอีกครั้งโดยมีราชวงศ์ฮั่นปกครอง และมีหลิว ปัง เป็นปฐมกษัตริย์
โรงเรียนมัธยมวัดกลางโกสุม
โรงเรียนมัธยมวัดกลางโกสุม เป็นโรงเรียนมัธยมศึกษาในอำเภอโกสุมพิสัย จังหวัดมหาสารคาม
โรงเรียนมัธยมวัดกลางโกสุม (นิพนธ์ประสิทธิ์วิทยา) จัดตั้งขึ้นเมื่อวันที่ 15 พฤษภาคม พ.ศ. 2500 โดยพระครูพิชัยโกสุมภกิจ (นายนิพนธ์ วิกยานนท์) ในครั้งดำรงตำแหน่งเจ้าอาวาสวัดกลางโกสุมกับขุนอัมพานนท์ศึกษากร (เขียว อัมพานนท์) อดีตรองฯศึกษาธิการจังหวัดมหาสารคามขั้นแรกได้ยื่นคำร้องขออนุญาต จัดตั้งโรงเรียนราษฎร์ของวัด โดยผ่านเจ้าคณะจังหวัดและสังฆมนตรีว่าการองค์การศึกษาธิการในขณะนั้น สมเด็จพระวันรัต (ปลด กิตติโสภณ ) วัดเบญจมบพิตรดำรงตำแหน่งสังฆมนตรีว่าการองค์การศึกษาธิการและได้อนุมัติจัดตั้งโรงเรียนของกรมการศาสนาที่ 2481/2500 ลงวันที่ 9 เมษายน พ.ศ. 2500 ทางวัดจึงได้ดำเนินการขออนุมัติจัดตั้ง โรงเรียนราษฎร์โดยยื่นแบบ ร.ต่าง ๆ ตามระเบียบ จากอำเภอจนถึงกระทรวงศึกษาธิการ และได้รับอนุญาต ให้เปิดทำการสอนเมื่อ วันที่15 พฤษภาคม พ.ศ.2500 จากระดับมัธยมศึกษาปีที่ 1 ถึงชั้นมัธยมศึกษาปีที่ 3 ตามหลักสูตรกระทรวง-ศึกษาธิการประเภทสามัญ ต่อมาในปี ในปี พ.ศ. 2500 เปิดรับพระภิกษุ – สามเณร และนักเรียนชาย โรงเรียนมัธยมวัดกลางโกสุม เป็นโรงเรียนเอกชนการกุศลของวัดในพระพุทธศาสนา สังกัดสำนักบริหารงานคณะกรรมการการส่งเสริมการศึกษาเอกชน ตั้งอยู่ที่เลขที่ 1 หมู่ที่ 1 ตำบลหัวขวาง อำเภอโกสุมพิสัย จังหวัดมหาสารคาม ขนาดเนื้อที่ โรงเรียนมัธยมวัดกลางโกสุม มีเนื้อที่ 18 ไร่
ตู้ ฉีฟง
ตู้ ฉีฟง (, จีนตัวเต็ม: 杜琪峯, จีนตัวย่อ: 杜琪峰, พินอิน: dù qífēng) เป็นผู้กำกับภาพยนตร์ และผู้อำนวยการสร้างภาพยนตร์ชาวฮ่องกงที่มีชื่อเสียงคนหนึ่ง
ตู้ ฉีฟง เกิดเมื่อวันที่ 22 เมษายน ค.ศ. 1955 ที่ฮ่องกง เริ่มต้นบทบาทในแวดวงบันเทิงของฮ่องกงด้วยการเป็นพนักงานส่งเอกสารของบริษัททีวีบี จากนั้นจึงขยับเลื่อนขั้นขึ้นมา จนกระทั่งได้มีโอกาสกำกับภาพยนตร์เรื่องแรกในปี ค.ศ. 1980 จากเรื่อง "The Enigmatic Case"
ปัจจุบัน ตู้ ฉีฟง ได้รับการยกย่องว่าเป็นผู้กำกับฯที่มีความสามารถมาก โดยเฉพาะในภาพยนตร์แนวแอ็คชั่นหรือทริลเลอร์ระทึกขวัญ เช่นเดียวกับ จอห์น วู, ฉีเคอะ หรือหลิว เหว่ยเฉียง แต่ก็มีผลงานที่หลากหลายทั้งภาพยนตร์รัก หรือภาพยนตร์ตลกอีกด้วย ได้รับรางวัลมากมายทั้งรางวัลภาพยนตร์ฮ่องกงยอดเยี่ยม, รางวัลดอกชงโคทองคำ, รางวัลม้าทองคำ, รางวัลสมาคมนักวิจารณ์ฮ่องกง เป็นต้น
ในปี ค.ศ. 1996 ได้ก่อตั้งบริษัทผลิตภาพยนตร์ของตนร่วมกับเพื่อนผู้กำกับฯอีกคน คือ ไว กาเฟย ชื่อ มิลด์กี เวย์ อิมเมจ
เกมกล คนเงื่อนเงิน
เกมกล คนเงื่อนเงิน (, จีนตัวเต็ม: 奪命金, จีนตัวย่อ: 夺命金, พินอิน: Duó Mìng Jīn) ภาพยนตร์ทริลเลอร์สัญชาติฮ่องกง นำแสดงโดย หลิว ชิงหวิน, เยิ่น เสียนฉี, เหอ หวั่นซือ, หลอ ไห่เผิง, ซู ฮั่งซวน, หวง เย่อหัว กำกับโดย ตู้ ฉีฟง
เมื่อเศรษฐกิจของฮ่องกง และทั้งโลกตกต่ำ ตลาดหุ้นพากันเทขายหุ้นกันล็อตใหญ่ นักลงทุนต่างพากันแสวงหาโอกาสและทางรอด เรื่องราวของคน 3 คนที่ไม่ได้ข้องเกี่ยวหรือรู้จักกันเลย แต่กลับมีอะไรบางอย่างเชื่อมโยงเกี่ยวพันกัน ท่ามกลางความผันผวนของเศรษฐกิจ การค้าเงินและตลาดหุ้นโลก"Life Without Principle" เป็นผลงานการกำกับของ ตู้ ฉีฟง ผู้กำกับฯชื่อดังของฮ่องกง โดยในเรื่องนี้ได้สร้างให้ผิดแผกออกไปจากผลงานเดิม ๆ ที่ส่วนมากเป็นภาพยนตร์แอ็คชั่น โดยดำเนินเรื่องในรูปแบบของภาพยนตร์อิสระ โดยมีเนื้อหาว่าด้วยประเด็นสังคมร่วมสมัยของฮ่องกงในปัจจุบัน คือ เงิน, การค้าเงิน และชีวิตที่ผูกติดกับความผันผวนของเงินตราได้อย่างแนบเนียนและแยบยล
ยังไม่ทันได้ตัดต่อเสร็จเรียบร้อย แต่ทว่าภาพยนตร์เรื่องนี้ก็ได้เข้าฉายในงานเทศกาลภาพยนตร์เวนิซครั้งที่ 68 ในเดือนกันยายน ค.ศ. 2011
สำหรับในประเทศไทย ได้ฉายในแวดวงที่จำกัด คือ มีฉายเฉพาะโรงภาพยนตร์เฮาส์ ที่อาร์ซีเอ ที่เดียวเท่านั้น
ภาพยนตร์มีชื่อเข้าชิงรางวัลและได้รับมาหลายรางวัล อาทิ
ฮ่องกงฟิล์มอวอร์ด ครั้งที่ 31
ซีรี
ซีรี () เป็นซอฟต์แวร์ผู้ช่วยอัจฉริยะ (intelligent software assistant) และผู้นำร่องความรู้ (knowledge navigator) ซึ่งทำหน้าที่เสมือนแอปพลิเคชันช่วยส่วนบุคคลสำหรับอุปกรณ์iOS แอปพลิเคชันนี้ใช้อินเตอร์เฟซผู้ใช้ภาษาธรรมชาติในการตอบคำถาม เสนอคำแนะนำ และดำเนินการปฏิบัติตามคำขอซึ่งได้รับมอบหมายไปยังชุดบริการเว็บ แอปเปิลอ้างว่าซอฟต์แวร์นี้ปรับให้เข้ากับความพึงใจส่วนตัวของผู้ใช้เมื่อเวลาผ่านไป และให้ผลเป็นของตัว เช่นเดียวกับการบรรลุภารกิจ เช่น การหาคำแนะนำร้านอาหารละแวกใกล้เคียง หรือถามทาง
ซีรีเดิมเริ่มแรกเป็นแอปพลิเคชัน iOS ที่สามารถหาได้ใน App Store ซีรีตกเป็นกรรมสิทธิของบริษัทแอปเปิลเมื่อวันที่ 28 เมษายน พ.ศ. 2553 บริษัท เอสอาร์ไอ อินเตอร์เนชันแนล ประกาศว่า ซอฟต์แวร์ของพวกเขาจะสามารถใช้ได้ในแบล็กเบอร์รีและสำหรับโทรศัพท์ที่ใช้ระบบปฏิบัติการแอนดรอยด์ แต่ความพยายามพัฒนาทั้งหมดสำหรับแพลตฟอร์มที่ไม่ใช่ของแอปเปิลถูกยกเลิกภายหลังแอปเปิลเข้าซื้อกิจการ
ปัจจุบัน ซีรีเป็นส่วนหนึ่งของไอโอเอสตั้งแต่เวอร์ชัน 5 เป็นต้นมา โดยเริ่มแรกสามารถใช้ได้เฉพาะบนไอโฟน 4เอส ซึ่งเปิดตัวเมื่อวันที่ 4 ตุลาคม พ.ศ. 2554 แม้กระนั้น แฮกเกอร์ก็ยังสามารถใช้ซีรีได้ในไอโฟนรุ่นเก่ากว่า วันที่ 8 พฤศจิกายน พ.ศ. 2554 แอปเปิลประกาศต่อสาธารณะว่า ไม่มีแผนสนับสนุนซีรีบนเครื่องรุ่นเก่ากว่าของบริษัท ต่อมาแอปเปิลได้อนุญาตให้ไอแพด และไอแพดมินิ สามารถใช้ซีรีได้ด้วยเช่นกัน และในปี 2559 ได้เพิ่มความสามารถนี้ใส่บนคอมพิวเตอร์แมค บน macOS ตั้งแต่เวอร์ชัน 10.12 เป็นต้นมา
วินนี่เดอะพูห์ รัมบลีทัมบลีแอดเวนเจอร์
วินนี่เดอะพูห์ รัมบลีทัมบลีแอดเวนเจอร์ () เป็นวิดีโอเกมแนวแอ็คชั่น-ผจญภัย ที่ได้รับการเปิดตัวใน ค.ศ. 2005 เกมนี้ได้รับการเปิดตัวโดย ยูบิซอฟท์ และ ดิสนีย์อินเตอร์แอ็คทีฟ และได้รับการพัฒนาโดยฟีนิกซ์สตูดิโอ เกมอิงมาจากตัวละครวินนี่-เดอะ-พูห์ในเวอร์ชันของดิสนี่ย์
เกมนี้มีวัตถุประสงค์สำหรับเด็กเล็ก และมีสามโหมดที่แตกต่างกัน ซึ่งได้แก่ เบิร์ธเดย์แอดเวนเจอร์, จูเนียร์โหมด และมัลติเพลย์เยอร์เกม โดยเบิร์ธเดย์โหมด เป็นโหมดการผจญภัยแบบพื้นฐาน ในขณะที่คริสโตเฟอร์ โรบิน และวินนี่เดอะพูห์ทำการผจญภัยในป่า พูห์เริ่มรู้สึกจะหิว คริสโตเฟอร์ โรบิน บอกให้พูห์ระลึกถึงความทรงจำอันแสนสุข พูห์คิดว่านี่เป็นความคิดที่ดี เขาจึงไม่ห่วงเรื่องนั้นในภายหลัง ส่วนจูเนียร์โหมดเป็นโหมดสำหรับเด็กที่มีอายุน้อย และมัลติเพลย์เยอร์เกมนี้ช่วยให้ผู้เล่นสามารถเล่นมินิเกมต่างๆได้
เกมนี้ได้รับคะแนนที่ 5.5 เต็ม 10 คะแนนจากเว็บไซต์ไอจีเอ็น โดยได้รับการยกย่องสำหรับการนำเสนอ แต่รูปแบบการเล่นไม่ได้รับการยกย่องเฉกเช่นเดียวกับการนำเสนอ และได้รับ 6 คะแนนจากคะแนนเต็ม 10 คะแนน ที่เว็บไซต์เฌอวิดีโอ ส่วนเว็บไซต์เมต้าคริทิคให้คะแนนเกมดังกล่าวที่ 59 คะแนน สำหรับระบบเกมคิวบ์ ในขณะที่เว็บไซต์เกมแรงกิงส์ให้การตอบรับที่ค่าระดับ 65.65% สำหรับระบบเดียวกันนี้
ธงชาติติมอร์-เลสเต
ธงชาติสาธารณรัฐประชาธิปไตยติมอร์-เลสเต (; ) ประกาศใช้ครั้งแรกเมื่อวันที่ 20 พฤษภาคม พ.ศ. 2545 โดยรัฐบาลติมอร์-เลสเต เมื่อสาธารณรัฐประชาธิปไตยติมอร์-เลสเตได้รับเอกราชจากอินโดนีเซีย ความหมายของสีธงชาติที่ระบุไว้ในรัฐธรรมนูญดังนี้ สามเหลี่ยมสีเหลือง (PMS 123) หมายถึง "ประวัติศาสตร์ยุคอาณานิคมโปรตุเกส ". สามเหลี่ยมสีดำ หมายถึง "การกดขี่ และ ความเจ็บปวดในอดีต"; พื้นธงสีแดง (PMS 485) หมายถึงการต่อสู้เพื่อเอกราช และ เสรีภาพ"; ดาว 5 แฉก, หรือ "แสงสว่างนำทางของชาติ", สีขาว หมายถึง สันติภาพ และ ความสงบสุข.
รัฐธรรมนูญแห่งสาธารณรัฐประชาธิปไตยติมอร์-เลสเต", หมวดที่ I, มาตรา 15:
ด็อกแท็ก
ด็อกแท็ก () เป็นชื่ออย่างไม่เป็นทางการสำหรับแถบป้ายประจำตัวที่สวมใส่โดยกำลังพล ได้ชื่อด็อกแท็ก หรือป้ายชื่อห้อยคอสุนัข เนื่องจากมีลักษณะคล้ายแถบสุนัขจริง ๆ แท็กนี้ส่วนใหญ่ใช้เพื่อระบุตัวตนของผู้เสียชีวิตและได้รับบาดเจ็บ และให้ข้อมูลการแพทย์เบื้องต้นที่สำคัญแก่การรักษาผู้บาดเจ็บ เช่น หมู่เลือด และประวัติการฉีดวัคซีน เช่นเดียวกับความพึงใจทางศาสนา ด็อกแท็กโดยปกติผลิตจากโลหะหรืออัลลอยที่ทนการกัดกร่อนหลายชนิดรวมกัน เช่น อะลูมิเนียม โมเนลหรือเหล็กกล้าไร้สนิม อย่างไรก็ดี ในช่วงสงคราม ด็อกแท็กอาจผลิตขึ้นจากโลหะอะไรก็ตามที่หาได้ ในกองทัพสหรัฐ หากทหารมีภาวะทางการแพทย์ซึ่งต้องการความสนใจเป็นพิเศษ จะมีการเพิ่มแถบสีแดงซึ่งมีข้อมูลตรงประเด็นระบุอยู่และใส่ด้วยกันกับด็อกแท็ก
ในกองทัพสหรัฐ กำหนดให้ทหารทุกนายในสนามต้องสวมใส่แถบป้ายตลอดเวลา แถบนี้อาจมีสองสำเนาข้อมูลและถูกออกแบบให้หักได้ง่ายเป็นสองชิ้น ซึ่งเป็นผลให้ป้ายครึ่งหนึ่งสามารถเก็บได้เพื่อการประกาศ และอีกครึ่งหนึ่งเก็บไว้กับตัวเมื่อสถานะการรบไม่เอื้อให้ผู้ได้รับบาดเจ็บหรือเสียชีวิตเก็บกู้ได้ทันที อีกทางหนึ่ง ในกองทัพสหรัฐ มีการออกแถบป้ายสองแถบที่เหมือนกัน ป้ายหนึ่งสวมบนโซ่ยาวรอบคอ ส่วนป้ายที่สองบนโซ่ที่เล็กกว่ามากที่ติดกับโซ่อันแรก ในกรณีที่ผู้สวมเสียชีวิต แถบที่สองจะถูกเก็บรวบรวมไป และแถบแรกยังอยู่กับศพ อีกทางหนึ่ง บางหน่วยอนุญาตหรือกำหนดให้ทหารแต่ละนายสวมปักอยู่ในบูตของพวกเขาแทน และอันที่สองสวมไว้รอบคอ
เรือควบคุมทะเล
เรือควบคุมทะเล (; ตัวย่อ: SCS) เป็นเรือบรรทุกอากาศยานขนาดเล็กที่ออกแบบและพัฒนาโดยกองทัพเรือสหรัฐอเมริกา สมัยผู้บัญชาการทหารเรืออัลโม ซัมวัล์ต (Elmo Zumwalt) ระหว่างปีคริสต์ทศวรรษที่ 1970 ปัจจุบันหมายถึงเรือของกองทัพเรือที่สามารถปฏิบัติหน้าที่ที่คล้ายกัน เรือควบคุมทะเลมีวัตถุประสงค์เป็นเรือคุ้มกัน ให้การสนับสนุนทางอากาศสำหรับขบวนเรือ มันเป็นผลมาจากการตัดงบประมาณกองทัพเรือสหรัฐในช่วงเวลานั้น ในปัจจุบันราชนาวีของหลายชาติต่างมีเรือควบคุมทะเลในประจำการของตน รวมถึงราชนาวีไทยด้วย
โอกินาวะ (เมือง)
โอกินาวะ () หรือ อุจินา ( "Uchinaa") เป็นเมืองใหญ่อันดับสองของจังหวัดโอกินาวะ ประเทศญี่ปุ่น รองจากนาฮะเมืองเอกของจังหวัด ตั้งอยู่ทางตอนกลางของเกาะโอกินาวะทางทิศเหนือ 20 กิโลเมตรจากนาฮะ
มีขนาดพื้นที่ทั้งสิ้น 49.00 ตารางกิโลเมตร ในปี พ.ศ. 2551 มีจำนวนประชากร 128,421 คน
อุรุมะ
อุรุมะ (; "Uruma") เป็นเมืองในจังหวัดโอะกินะวะ ประเทศญี่ปุ่น สถาปนาขึ้นเมื่อวันที่ 1 เมษายน พ.ศ. 2548 โดยการควบรวมเมืองเก่าสองเมือง คือ กุชิกะวะ, อิชะกะวะ และหมู่บ้านคะสึเรน, โยะนะชิโระในเขตนะกะงะมิ
มีขนาดพื้นที่ทั้งสิ้น 86.00 ตารางกิโลเมตร ในปี พ.ศ. 2554 มีจำนวนประชากร 118,994 คน
หลิน ไต้
ลินดา หลิน ไต้ (; ) เป็นนักแสดงหญิงชาวจีน ที่มีชื่อเสียงโด่งดังระดับเอเชีย ในวงการภาพยนตร์ฮ่องกงในช่วงทศวรรษ 1950 ถึง 1960 เป็นนางเอกภาพยนตร์ภาษาจีนกลางอันดับหนึ่งในสังกัดชอว์บราเดอส์ มีชื่อเสียงอย่างมากจากเรื่อง "จอมใจจักรพรรดิ์" (The Kingdom and the Beauty, 江山美人) เมื่อปี ค.ศ. 1959 เคยได้รับรางวัลนักแสดงหญิงยอดเยี่ยมจากเทศกาลภาพยนตร์เอเชียแปซิฟิก ถึง 4 ครั้ง ช่วงที่เธอมีชีวิตอยู่ เธอได้ฉายาจากสื่อว่าเป็น "ราชีนีจอเงินแห่งเอเชีย"
หลิน ไต้ เกิดที่เมืองกุ้ยหลิน มีชื่อจริงว่า เฉิง เยว์รู่ (Cheng Yueru, 程月如) เป็นบุตรสาวของนักการเมืองมณฑลกวางสี และย้ายไปอยู่ฮ่องกงพร้อมกับครอบครัว ในปี ค.ศ. 1958 เธอศึกษาต่อด้านการแสดงที่มหาวิทยาลัยโคลัมเบีย นิวยอร์ก สหรัฐอเมริกา และพบรักกับ หลง เฉิงซวิ่น บุตรชายของ หลง หยุ่น อดีตผู้ว่าการมณฑลยูนนาน ทั้งคู่แต่งงานกันในปี ค.ศ. 1961
หลิน ไต้ เสียชีวิตด้วยวัยเพียง 29 ปี จากการกินยานอนหลับเกินขนาด และฆ่าตัวตายด้วยการรมแก๊สในห้องพัก เนื่องจากปัญหาชีวิตสมรส
กู้ เหม่ย
กู้ เหม่ย (顧媚, Ku Mei) หรือ แครี คูมี่ (Carrie Koo Mei) เป็นนักร้องและนักแสดงหญิงชาวจีน มีชื่อเสียงจากภาพยนตร์ฮ่องกงของชอว์บราเดอส์ในช่วงทศวรรษ 1950 ถึง 1960 ผลงานมีชื่อของเธอ ได้แก่การร้องเพลงประกอบภาพยนตร์เรื่อง "ปู้เหลี่ยวฉิง" (不了情, Bu Liao Qin, Love Without End, รักไม่รู้จบ) ในปี ค.ศ. 1961 ที่นำแสดงโดย หลิน ไต้ และจากบทนำในภาพยนตร์เพลงเรื่อง "เสี่ยวหยุนเชว่" (小云雀, The Lark, นกน้อยคะนองรัก ) ในปี ค.ศ. 1964
กู้ เหม่ย มีชื่อจริงว่า Gu Jia Mi (顧嘉瀰) เกิดที่เมืองกวางโจว เป็นพี่สาวของโจเซฟ กู นักแต่งเพลงประกอบภาพยนตร์ฮ่องกง นอกเหนือจากในฮ่องกงแล้ว เธอยังนักแสดงที่เป็นที่นิยมในสิงคโปร์ ไต้หวัน และประเทศไทย เธอใช้ชื่อในการแสดงภาพยนตร์ไทย เรื่อง "ขบวนเสรีจีน" (2501), "มือเหล็ก" (2502) และ "กงกรรม" (2503) ว่า "มีสคูมี่"
ปัจจุบัน กู้ เหม่ย ใช้ชีวิตอยู่ในประเทศแคนาดา และได้รับสัญชาติแคนาดา
ตำบลหนองป่าครั่ง
ตำบลหนองป่าครั่ง เป็นตำบลหนึ่งในอำเภอเมืองเชียงใหม่ จังหวัดเชียงใหม่ ปัจจุบันพื้นที่บางส่วนอยู่ในเขตเทศบาลตำบลหนองป่าครั่ง และบางส่วนอยู่ในเขตเทศบาลนครเชียงใหม่ โดยส่วนที่เป็นเทศบาลตำบลมีพื้นที่ 2.9 ตารางกิโลเมตร มีประชากรทั้งหมด 6,886 คน สถานที่สำคัญเช่น วัดบวกครกน้อย เป็นต้น
คำว่า "หนองป่าครั่ง" มีที่มาจาก ในอดีต พื้นที่ในบริเวณนี้เป็นหนองน้ำใหญ่ รอบหนองน้ำมีต้นก้ามปูขึ้นอยู่โดยทั่วไปเป็นจำนวนมาก ชาวบ้านในละแวกนี้มีอาชีพหลักคือ การเลี้ยงครั่ง โดยนำครั่งมาปล่อยไว้บนต้นฉำฉา จึงเป็นที่มาของชื่อตำบลหนองป่าครั่ง
ตำบลหนองป่าครั่งได้รับการยกฐานะเป็นองค์การบริหารส่วนตำบลเมื่อ 2 มีนาคม พ.ศ. 2538 และต่อมายกระดับเป็น เทศบาลตำบลหนองป่าครั่ง เมื่อ 17 สิงหาคม พ.ศ. 2549 ตามพระราชบัญญัติสภาตำบลและองค์การบริหารส่วนตำบล พุทธศักราช 2537 และพระราชบัญญัติเทศบาล พุทธศักราช 2496
ตำบลหนองป่าครั่งอยู่ห่างจากตัวเมืองเชียงใหม่ไปทางทิศตะวันออกประมาณ 1 กิโลเมตร มีพื้นที่ 1,842.68 ไร่ หรือประมาณ 2.9 ตารางกิโลเมตร ลักษณะทั่วไปเป็นพื้นที่ราบ เหมาะแก่การตั้งถิ่นฐาน บางส่วนเป็นที่ราบลุ่มเกิดน้ำท่วมขังได้
อาณาเขตของตำบลหนองป่าครั่ง มีดังนี้
ตำบลหนองป่าครั่งประกอบด้วย 7 หมู่บ้าน ดังนี้
เซอมารัง
เซอมารัง (, ) เป็นเมืองบนชายฝั่งทางเหนือของเกาะชวา, ประเทศอินโดนีเซีย และเป็นเมืองหลวงของจังหวัดชวากลาง มีพื้นที่ประมาณ 305.17 กม. และมีจำนวนประชากรประมาณ 1.5 ล้านคน เป็นเมืองที่มีประชากรมากที่สุดอันดับที่ 9 ของอินโดนีเซีย เมืองเซอมารังตั้งอยู่ที่พิกัด 6 ° 58 'ต 110 ° 25'อ เป็นเมืองท่าที่มีความสำคัญของเนเธอร์แลนด์ในยุคอาณานิคมและยังคงเป็นศูนย์กลางของภูมิภาค มีประชากรชาวชวาหนาแน่น
ประวัติความเป็นมาของเซอมารังย้อนกลับไปช่วงท้ายของศตวรรษที่ 15 มีชาวชวาอิสลาม เข้ามาตั้งรกรากก่อตั้งหมู่บ้านและโรงเรียนสอนศาสนา เมื่อวันที่ 1 พฤษภาคม 1547 และในศตวรรษที่ 19, เป็นที่รู้จักกันในนาม เบอร์โกตา
ในปี ค.ศ. 1678 เมืองเซอมารังก็ตกอยู่ในการควบคุมของบริษัทอินเดียตะวันออกของเนเธอร์แลนด์ เพื่อเป็นการชำระหนี้ และอยู่ภายใต้อาณานิคมในเวลาต่อมา มีการขยายพื้นที่สร้างถนน และ ทำทางรถไฟ ทำให้เซอมารังเป็นศูนย์กลางการค้าที่สำคัญในยุคอาณานิคมอย่างรวดเร็ว 
แม้ว่าเมืองซูราบายาจะเป็นศูนย์กลางของการปกครองและการเมืองในชวา แต่เซอมารังก็เป็นศูนย์กลางสำคัญของรัฐบาลในชวาเหนือด้วย หลังจากสิ้นสุดยุคอาณานิคม เมืองเซอมารังก็ได้กลายเป็นศูนย์กลางของฝ่ายซ้ายและพรรคชาตินิยม โดยการก่อตั้งของพรรคคอมมิวนิสต์ประเทศอินโดนีเซีย เป็นที่รู้จักกันว่า "เมืองสีแดง"
ช่วงสงครามโลกครั้งที่ 2 ทหารญี่ปุ่นได้เข้ายึดครองเมืองพร้อมกับส่วนที่เหลือของเกาะชวา ในปี 1942 เมื่อสิ้นสุดสงคราม อินโดนีเซียได้ประกาศอิสรภาพในปี 1945 เซอมารังจึงกลายเป็นเมืองหลวงของจังหวัดชวากลาง
เซอมารังตั้งอยู่ทางชายฝั่งด้านทิศเหนือของเกาะชวา พื้นที่ทางตอนเหนือของเมืองเป็นที่ราบชายฝั่งทะเล ในขณะที่พื้นที่ทางทิศใต้เป็นที่ราบสูง
เซอมารังมีสภาพภูมิอากาศเป็นแบบป่าฝนเขตร้อน ตั้งอยู่บนเส้นมรสุมเขตร้อน เป็นเมืองที่มีคุณสมบัติอากาศแบบร้อนชื้น และแห้งอย่างเห็นได้ชัดในเดือนมิถุนายนถึงสิงหาคม อุณหภูมิเฉลี่ยในเมือง โดยประมาณ 28 องศาเซลเซียส
ส่วนตะวันตกของเมือง เป็นพื้นที่สวนอุตสาหกรรมและโรงงานหลายแห่ง ท่าเรือของเซอมารังตั้งอยู่บนชายฝั่งตะวันออกเฉียงเหนือของเมืองและเป็นท่าเรือหลักของจังหวัดชวากลาง มีการผลิตสินค้า เช่น สิ่งทอ เครื่องเรือน และอาหารแปรรูป ธนาคารหลายแห่งในอินโดนีเซียมีสำนักงานใหญ่ในเซอมารัง ส่วนใหญ่สำนักงานเหล่านี้จะตั้งอยู่ในใจกลางเมือง และยังมีโรงแรมขนาดใหญ่ไว้รองรับนักเดินทาง นักธุรกิจและนักท่องเที่ยวด้วยเช่นกัน
ทางอากาศ
เซอมารังมีการขนส่งทางอากาศด้วย โดยมีสนามบินนานาชาติ Achmad Yani ซึ่งมีเที่ยวบินต่อวันไปยังเมืองต่าง ๆ ของอินโดีเซีย และยังมีเที่ยวบินจากต่างประเทศด้วย เช่น สิงคโปร มาเลเซีย
ทางบก
เซอมารังมีบริการ แท็กซี่สาธารณะ รถโดยสารประจำทาง รวมถึงรถไฟด้วย
ทางทะเล
มีท่าเรือเพื่อขนส่งสินค้า และท่าเรือโดยสารด้วย (Tanjung Mas seaport)
ประชากรของเซอมารังส่วนใหญ่เป็นชาวเกาะชวา รวมถึงชาวอินโดนีเชียจากเกาะต่าง ๆ ด้วย มีชาวจีนอาศัยอยู่ในใจกลางเมือง และมีอิทธิพลทางด้านเศรษฐกิจ ภาษาพูดมีการพูดภาษาอินโดนีเซียและชวา เป็นหลักและยังมีการพูดภาษาจีนฮกเกี้ยน ภาษาจีนกลาง ในการติดต่อธุรกิจด้วย
หญ้าเทียม
หญ้าเทียม () เป็นพื้นผิวที่ทำมาจากเส้นใยสังเคราะห์ โดยทำให้ดูเหมือนหญ้าธรรมชาติ มักใช้กับสนามกีฬาที่เป็นกีฬาที่เล่นบนสนามหญ้าจริง อย่างไรก็ตามยังมีใช้ในสนามหญ้าตามที่พักอาศัย และอาคารพาณิชย์ด้วย เหตุผลสำคัญคือเรื่องการบำรุงรักษา หญ้าเทียมสามารถใช้งานได้ทนทาน เช่นการแข่งขันกีฬา และไม่ต้องรดน้ำ หรือตัดหญ้า สำหรับสนามที่ครอบโดยหลังคาและมีบางส่วนใช้หญ้าเทียมเพราะยากที่จะปลูกหญ้าที่มีแสงไม่เพียงพอ แต่หญ้าเทียมก็มีข้อเสีย คือ มีอายุการใช้งานต่ำ ต้องการทำความสะอาดเป็นครั้งคราว มีสารพิษเคมีจากอินฟิลและต้องเพิ่มความปลอดภัยด้านสุขภาพเพิ่มขึ้น
หญ้าเทียมสามารถผลิตได้จากพลาสติก 2 ชนิด ดังนี้
- Polyethylene (PE) โพลีเอทิลีนผลิตโดยแรงดันสูง มีความเหนียวและยืดหยุ่นได้ดี ทนต่อการกรอบแตกจึงนิยมนำมาผลิตเป็นหญ้าเทียมเกรดที่ต้องการความคงทน เช่น งานกีฬา งานสวนซึ่งใช้งานภายนอกต้องโดนทั้งแดดและฝน
- Polypropylene (PP) พอลิโพรไพลีน มีความแข็งแรงทนทานน้อยกว่า ทนความร้อนได้ไม่มากแต่ทนสารเคมีได้ดี มีราคาถูกจึงนิยมนำมาผลิตเป็นหญ้าที่ใช้งานชั่วคราวหรืองานภายในที่ไม่โดนแดดและฝน
เก่อ หลาน
เก่อ หลาน (; ) นักแสดงและนักร้องชาวจีน เป็นนักแสดงในสังกัดโมชันพิกเจอร์แอนด์เจเนอรัลอินเวสต์เมนต์ (MP & GI) ของฮ่องกง
ชื่อจริงว่า จาง อวี้ฟาง ()
เกิดที่เซี่ยงไฮ้ ย้ายมาอยู่ฮ่องกงพร้อมกับครอบครัวตั้งแต่อายุ 15 ปี
เริ่มแสดงภาพยนตร์ตั้งแต่อายุ 20 ปี
อายุ 31 ปี ออกจากวงการแสดง แต่ยังร้องเพลงประกอบภาพยนตร์อยู่เบื้องหลัง
ดาราในภาพยนตร์ไทย เรื่อง "หงษ์หยก (2499)" ของ เนรมิตภาพยนตร์ กำกับโดยครูเนรมิต ดาราในเรื่อง คือ วิไลวรรณ วัฒนพานิช ,สุรสิทธิ์ สัตยวงศ์ ,ส.อาสนจินดา ,เสน่ห์ โกมารชุน,ล้อต๊อก ฉายที่โรงหนังกรุงเกษมและได้ร้องเพลงประกอบเนื้อภาษาไทยไว้ ชื่อ "รักแรมไกล" (สง่า อารัมภีร - ชาลี อินทรวิจิตร) วงดนตรีลูกฟ้า แผ่นเสียงตราเนรมิตภาพยนตร์
เพลงไทยลูกกรุงอื่นๆที่ยังเป็นที่นิยมหาฟังได้จนถึงปัจจุบัน ได้แก่ "ชีวิตฉันขาดเธอไม่ได้"
เล่อ ตี้
เล่อ ตี้ (; ) นักแสดงหญิงชาวจีน ผู้ได้รับฉายา "Chinese Classic Beauty" เป็นตัวแทนความงามแบบหญิงสาวจีนโบราณ จากบทบาทในภาพยนตร์ย้อนยุคหลายเรื่อง โดยเฉพาะเรื่อง "วิญญาณรัก ปีศาจสาว" (1960), "ความฝันในหอแดง" (1962) และ "ม่านประเพณี" (1963)
เล่อ ตี้ มีชื่อจริงว่า สวีจงอี้ () เกิดที่เมืองผูตง จังหวัดเจียงซู ปัจจุบันคือจังหวัดหนึ่งในเซี่ยงไฮ้
เล่อ ตี้ เป็นลูกกำพร้าตั้งแต่เล็กและได้รับการเลี้ยงดูโดยปู่และย่า เธอย้ายออกจากเซี่ยงไฮ้มาอาศัยที่ฮ่องกง ตั้งแต่อายุ 12 ปี และเริ่มอาชีพการแสดงตั้งแต่อายุ 15 ปี เธอจบมัธยมที่ฮ่องกง
เล่อ ตี้ มีผลงานแสดงทั้งสิ้น 44 เรื่อง ให้กับสามบริษัทภาพยนตร์ใหญ่ของฮ่องกง คือ เกรตวอลฟิล์มโปรดักชัน (1953–1958) ชอว์บราเดอส์ (1958–1964) และโมชันพิกเจอร์แอนด์เจเนอรัลอินเวสต์เมนต์ (1964–1968)
ผลงานสร้างชื่อให้แก่เธอ คือเรื่อง "วิญญาณรัก ปีศาจสาว" (倩女幽魂, Qiàn Nǚ Yōu Hún, The Enchanting Shadow หรือ โปเยโปโลเย) ในปี 1960 เป็นภาพยนตร์สีภาษาจีนกลางเรื่องแรก ที่เข้าร่วมประกวดในระดับนานาชาติ ในเทศกาลภาพยนตร์เมืองคานส์ และได้รับเลือกเป็นตัวแทนภาพยนตร์ฮ่องกง เสนอเข้าชิงรางวัลออสการ์ สาขาภาพยนตร์ภาษาต่างประเทศ
ผลงานทีมีชื่อเสียงอีกเรื่องหนึ่ง คือเรื่อง "ม่านประเพณี" (, The Love Eterne) ในปี 1963 ที่แสดงคู่กับ หลิน ปอ นักแสดงหญิงหน้าใหม่ที่รับบทเป็นชาย ภาพยนตร์ประสบความสำเร็จเป็นอย่างสูงในทวีปเอเชีย เธอได้รับรางวัลม้าทองคำ สาขานักแสดงนำหญิงยอดเยี่ยม ส่วนหลิน ปอ ได้รับรางวัลพิเศษสำหรับนักแสดงหญิงที่แต่งชายได้ดีที่สุด ซึ่งเป็นรางวัลพิเศษที่มีขึ้นเฉพาะการประกาศรางวัลครั้งนี้
เล่อ ตี้ แต่งงานกับเฉิน โฮ่ว (Peter Chen Ho) นักแสดงชาวฮ่องกง เมื่ออายุ 25 ปี ก่อนจะหย่าขาดกันใน 5 ปีต่อมา จากนั้นเธอมีอาการซึมเศร้าจนกระทั่งเสียชีวิตเนื่องจากการกินยานอนหลับเกินขนาด เมื่ออายุ 31 ปี
หลิง ปอ
หลิง ปอ (; ) นักร้องและนักแสดงหญิงชาวจีน มีชีอเสียงในช่วงทศวรรษ 1950 ถึง 1970 มีความสามารถพิเศษในการร้องเพลงอุปรากรจีน เธอมีผลงานแสดงหลากหลาย ทั้งแนวภาพยนตร์รัก ดรามา ภาพยนตร์ย้อนยุค และภาพยนตร์กำลังภายใน
หลิง ปอ มีชื่อจริงว่า หวัง หยู่ซุน () เกิดที่เมืองซัวเถา เติบโตที่เซียะเหมิน ก่อนจะย้ายไปฮ่องกง เริ่มมีผลงานตั้งแต่อายุ 12 ปี โดยเป็นนักร้องเพลงเบื้องหลังให้กับภาพยนตร์หลายเรื่อง
หลิง ปอ ในวัย 24 ปีได้แสดงภาพยนตร์เรื่อง ม่านประเพณี (The Love Eterne) ของชอว์บราเดอส์ในปี 1963 โดยผู้กำกับตัดสินใจให้เธอในฐานะนักแสดงหญิงหน้าใหม่ รับบท เหลียงซานปั๊วะ (เป็นตัวละครชาย) คู่กับ เล่อ ตี้ ที่รับบทเป็น จูอิง​ไถ ชอว์บราเดอส์เร่งรัดการถ่ายทำภาพยนตร์เรื่องนี้ เพื่อแข่งขันกับโมชันพิกเจอร์แอนด์เจเนรัลอินเวสต์เมนต์ (MP&GI) บริษัทคู่แข่งที่กำลังสร้างภาพยนตร์จากตำนานม่านประเพณี อยู่ในเวลาเดียวกัน
ภาพยนตร์ประสบความสำเร็จสูงสุด ทำให้หลิง ปอ กลายเป็นนักแสดงชั้นแนวหน้า เมื่อเธอไปปรากฏตัวที่ใดก็ถูกเรียกขานว่า "พี่เหลียง" ตามชื่อตัวละคร เธอได้รับรางวัลม้าทองคำ สาขารางวัลพิเศษสำหรับบทบาทที่โดดเด่น ซึ่งเป็นรางวัลพิเศษที่มีขึ้นเฉพาะการประกาศรางวัลในปีนั้น ในเวลานั้น ชอว์บราเดอส์ถึงกับยกเลิกโครงการสร้างภาพยนตร์เรื่องอื่น ที่จะให้หลิง ปอ รับบทนางเอก เพราะเกรงว่าจะทำให้ภาพพจน์ของเธอในฐานะพระเอกเรื่องม่านประเพณีเสียไป
ปัจจุบัน หลิง ปอ ใช้ชีวิตอยู่ในประเทศแคนาดา ได้รับสัญชาติแคนาดา
อิชิดะ มิตสึนาริ
อิชิดะ มิตสึนาริ () เป็นขุนศึกที่รับใช้โทโยโตมิ ฮิเดโยชิ และเป็นผู้นำกองทัพตะวันตกในยุทธการที่เซกิงาฮาระ
อิชิดะ มิตสึนาริ เกิดเมื่อค.ศ. 1559 ที่แคว้นโอมิ (จังหวัดชิงะในปัจจุบัน) เป็นบุตรชายคนรองของอิชิดะ มาซัตสึงุ () และมีพี่ชายคือ อิชิดะ มาซาซูมิ () ตระกูลอิชิดะเป็นซามูไรข้ารับใช้ของตระกูลอาซาอิ ซึ่งในขณะนั้นมีผู้นำคืออาซาอิ นางามาซะ หลังจากที่ตระกูลอาซาอิสูญสิ้นลงเมื่อค.ศ. 1573ด้วยน้ำมือของโอดะ โนบูนางะ สามพ่อลูกตระกูลอิชิดะจึงเข้ารับใช้ตระกูลโอดะต่อมา
อิชิดะ มิตสึนาริ มีความสามารถทางด้านการบริหารและการคลัง ผิดกับซามูไรร่วมสมัยโดยทั่วไปซึ่งเน้นการทหารเป็นหลัก ในสมัยการปกครองของโทโยโตมิ ฮิเดโยชิ มิตสึนาริจึงได้รับแต่งตั้งเป็นบูเงียว () ซึ่งมีหน้าที่ทางด้านการบริหารปกครอง และยังได้รับการแต่งตั้งเป็นไดเมียวผู้ปกครองปราสาทซะวะยะมะ ( แถบเมืองฮิโกเนะในปัจจุบัน) ในช่วงการบุกครองเกาหลีของญี่ปุ่น (พ.ศ. 2135–2141) "ไทโก"ฮิเดโยชิได้แต่งตั้งให้มิตสึนาริเป็นผู้ตรวจการตรวจสอบการทำงานของบรรดาขุนศึกที่ยกทัพไปรุกรานอาณาจักรโชซ็อน มิตสึนาริรายงานกลับมายังไทโกว่าการรุกรานนั้นไม่มีประสิทธิภาพ สร้างความไม่พอใจแก่บรรดาขุนศึกระดับสูงที่นำการรุกรานเกาหลีเป็นอย่างมาก
ก่อนที่ไทโกฮิเดโยชิจะถึงแก่อสัญกรรมลงในค.ศ. 1598 ได้ทำการแต่งตั้งให้อิชิดะ มิตสึนาริ เป็นหนึ่งในคณะ "โกบูเงียว" () หรือรัฐมนตรีทั้งห้า เพื่อคอยบริหารดูแลอาณาเขตของฮิเดโยชิในช่วงที่โทโยโตมิ ฮิเดโยริ () ผู้เป็นทายาทของฮิเดโยชิยังอยู่ในวัยเยาว์
โรงเรียนสารสาสน์วิเทศบางบอน
โรงเรียนสารสาสน์วิเทศบางบอน () เป็นโรงเรียนลำดับที่ 14 ของกลุ่มโรงเรียนในเครือสารสาสน์ เปิดหลักสูตรการเรียนการสอนเป็นหลักสูตรสองภาษา (Bilingual Program) เป็นอันดับที่ 4 และเปิดหลักสูตรการเรียนการสอนเป็นหลักสูตรนานาชาติ (International Education Programme) หรือ IEP เป็นลำดับที่ 1 ก่อตั้งขึ้นโดยท่านอาจารย์พิบูลย์ และท่านอาจารย์ เพ็ญศรี ยงค์กมล ตั้งอยู่เลขที่ 99 ถนนบางบอน 3 แขวงบางบอนเหนือ เขตบางบอน กรุงเทพมหานคร 10150
ปี พ.ศ. 2542 เริ่มก่อสร้างโรงเรียน ในพื้นที่ 27 ไร่
ปี พ.ศ. 2543 เปิดทำการเรียนการสอนเป็นครั้งแรก บนเนื้อที่ 27 ไร่ มีอาคารเรียน 5 ชั้น ขนาดกว้าง 17.5 เมตร ยาว 72 เมตร ภายในอาคารประกอบด้วย ห้องเรียน 32 ห้อง ห้องคอมพิวเตอร์ ห้องดนตรี ห้องสมุด ห้องฉายภาพยนตร์ ห้องนอนอนุบาล ห้องประชุมใหญ่ ขนาด 14 x 40 เมตร ห้องอาหารและห้องพยาบาล บริเวณรอบอาคารเรียน ประกอบด้วย ซุ้มไม้เลื้อยบนโครงเหล็กทรงปิรามิด 2 ข้าง ของเสาธงที่อยู่หน้าอาคาร สนามเทนนิส สนามบาสเกตบอล 3 สนาม สนามฟุตบอลพร้อมอัฒจันทร์และโรงอาหารขนาดใหญ่
เปิดการเรียนการสอนหลักสูตรสองภาษา (Bilingual Program) ตั้งแต่ชั้น Kg.3-Gr.5 และ หลักสูตรสามัญ (Mini-Bilingual Program) ตั้งแต่ชั้นอนุบาลศึกษาปีที่ 1 - ชั้นประถมศึกษาปีที่ 5 มีนักเรียนจำนวนทั้งสิ้น 1,125 คน ครูไทยจำนวน 59 คน และครูต่างชาติ จำนวน 10 คน 
ปี พ.ศ. 2544 โรงเรียนได้ทำการซื้อที่ดินเพิ่มเติม ขยายพื้นที่เป็น 57 ไร่ และได้สร้างอาคารเรียน 5 ชั้นหลังที่สอง เป็นอาคารรูปตัวยู ภายในอาคารประกอบด้วย ห้องเรียนจำนวน 54 ห้องเรียน ห้องสมุด ห้องคอมพิวเตอร์ ห้องวีดีโอ ห้องผลิตสื่อการเรียนการสอน ห้องนอนเด็กอนุบาล ห้องพระพุทธศาสนา ห้องพยาบาล ชั้นล่างเป็นโรงอาหาร ด้านข้างของอาคาร มีสนามบาสเกตบอลเพิ่มอีก รวมเป็น 6 สนาม และสระว่ายน้ำสำหรับเด็กอนุบาล ที่บริเวณใกล้สนามเด็กเล่นอาคาร 1
ในปีนี้มีการขยายชั้นเรียนของหลักสูตรสองภาษา (Bilingual Program) และ หลักสูตรสามัญ (Mini-Bilingual Program) จนถึงชั้นประถมศึกษาปีที่ 6 (Gr.6) มีจำนวนนักเรียนทั้งสิ้น 2,541 คน ครูไทย 169 คน ครูต่างชาติ 44 คน 
ปี พ.ศ. 2553 สร้างอาคารเพิ่ม 1 หลัง เป็นอาคาร 3 ชั้น
ปี พ.ศ. 2554 สร้างอาคารเพิ่มอีก 1 หลัง เป็นอาคาร 4 ชั้น และ เปิดหลักสูตรนานาชาติ (International Education Programme) หรือ IEP
แคว้นโทซะ
แคว้นโทซะ () เป็นแคว้นศักดินาโบราณซึ่งปัจจุบันคือจังหวัดโคจิ โดยในอดีตแคว้นนี้มีตระกูลยามาอูจิเป็นผู้ปกครอง ซึ่งยามาอูจิ โทโยชิเงะ ไดเมียวคนที่ 15 ได้มีส่วนร่วมในการโค่นล้มรัฐบาลโชกุนโทกูงาวะ ด้วยการเขียนฎีกาให้โทกูงาวะ โยชิโนบุ ยอมถวายคืนพระราชอำนาจแก่จักรพรรดิโคเม บุคคลสำคัญในยุคนั้นถือกำเนิดที่แคว้นนี้เช่น ซากาโมโตะ เรียวมะ, นากาโอกะ ชินตาโร และอิวาซากิ ยาตาโร เป็นต้น
ฝาน เส้าหวง
ฝานเส้าหวง (, , พินอิน: Fán Shàohuáng) เป็นนักแสดงชาวฮ่องกงในภาพยนตร์กำลังภายในหรือกังฟู
ฝานเส้าหวง เกิดเมื่อวันที่ 19 มิถุนายน ค.ศ. 1973 ที่ฮ่องกง ได้รับการฝึกกังฟูมาตั้งแต่อายุ 14 เข้าสู่แวดวงบันเทิงในกลางทศวรรษที่ 80 โดยมักจะได้รับบทตัวประกอบหรือตัวร้ายในภาพยนตร์เรื่องต่าง ๆ รวมถึงเป็นนักแสดงนำด้วยในภาพยนตร์ประเภทนี้ในแบบภาพยนตร์ฟอร์มเล็ก
จนกระทั่งมีชื่อเสียงขึ้นมาจากการการรับบท จิน ซานโถว นักเลงกังฟูผู้ที่ท้าอวดดีกับ ยิปมัน ถึงฝ่อซาน ใน "Ip Man" ในปี ค.ศ. 2008 และ "Ip Man 2" ในปี ค.ศ. 2009
จากนั้นได้รับบท ยิปเทียนซือ ศิษย์พี่ของยิปมัน ใน "The Legend is Born – Ip Man" ภาพยนตร์ชีวประวัติของยิปมันอีกเรื่อง
โทะกุงะวะ อิเอะมะซะ
โทะกุงะวะ อิเอะมะซะ หรือ เจ้าโทะกุงะวะที่ 2 เป็นผู้นำ ตระกูลโทะกุงะวะ คนที่ 17
อิเอะมะซะเกิดเมื่อวันที่ 23 มีนาคม ค.ศ. 1884 เป็นบุตรชายของ โทะกุงะวะ อิเอะซะโตะ ต่อมาเมื่อบิดาถึงแก่อสัญกรรมเขาจึงรับตำแหน่งเจ้าชายและประธานสภาขุนนางญี่ปุ่นต่อ
อิเอะมะซะถึงแก่อสัญกรรมมื่อวันที่ 18 กุมภาพันธ์ ค.ศ. 1963 ขณะอายุได้ 79 ปี
ตี๋เหรินเจี๋ย ดาบทะลุคนไฟ
ตี๋เหรินเจี๋ย ดาบทะลุคนไฟ (, จีนตัวเต็ม: 狄仁傑之通天帝國（臺：通天神探狄仁傑, จีนตัวย่อ: 狄仁杰之通天帝国) ภาพยนตร์กำลังภายในแนวสืบสวนสอบสวนสัญชาติฮ่องกง นำแสดงโดย หลิว เต๋อหัว, หลิว เจียหลิง, หลี่ ปิงปิง, เหลียง เจียฮุย, เติ้งเชา กำกับโดย ฉีเคอะ
ในแผ่นดินยุคราชวงศ์ถัง ที่เมืองลั่วหยาง พระนางบูเช็คเทียนได้ขึ้นครองราชย์เป็นฮ่องเต้โดยสมบูรณ์ ซึ่งในราชสำนักกำลังมีการเฉลิมฉลองด้วยการสร้างพระพุทธรูปขนาดใหญ่ แต่แล้วจู่ ๆ นายช่างผู้ควบคุมการสร้างก็ได้เกิดไฟลุกไหม้ท่วมตัวเสียชีวิตอย่างปริศนา ซึ่งก่อนหน้านั้นก็ได้มีเหตุการณ์ลึกลับเช่นนี้เกิดขึ้นมาแล้วหลายต่อหลายครั้ง พระนางจึงมีราชโองการให้เบิกตัว ตี๋เหรินเจี๋ย นักสืบราชสำนักผู้ถูกควบคุมตัวในคุกนานถึง 8 ปี ด้วยข้อหาท้าทายอำนาจพระนาง ออกมาเพื่อให้สืบสวนเรื่องราวเหล่านี้ ตี๋เหรินเจี๋ยถูกปล่อยตัวออกมา โดยมี จิงเอ๋อ หญิงสาวรับใช้คนสนิทของพระนางบูเช็คเทียนเป็นผู้ควบคุม
การสืบสวนของ ตี๋เหริ่นเจี๋ยได้พาเขาเข้าไปในตลาดมืด ซึ่งทำให้ค้นพบกับหลักฐานถึงวิธีการเผาไหม้จากภายในร่างกายเหยื่อ คือ ฟอสฟอรัสขาว ซึ่งทั้งหมดก็โยงไปที่ พ่อมดวังหลวง ที่ปรึกษาคนสำคัญของฮ่องเต้ แต่นั้นก็หมายถึงการที่เขาต้องท้าทายกับอำนาจของประมุขของประเทศอีกครั้ง"Detective Dee" หรือในชื่อเต็มว่า "Detective Dee and the Mystery of the Phantom Flame" เป็นภาพยนตร์กำลังภายในแฟนตาซีแนวสืบสวนสอบสวนจากการกำกับของ ฉีเคอะ ผู้กำกับฯชื่อดังของฮ่องกง โดยสร้างมาจากบุคคลที่มีตัวตนในประวัติศาสตร์ คือ ตี๋เหรินเจี๋ย และพระนางบูเช็คเทียน รวมถึง จิงเอ๋อ ด้วย ซึ่งในเรื่องผู้สร้างได้สร้างให้เธอเป็นผู้เชี่ยวชาญวิทยายุทธด้วย
เมื่อออกฉายแล้ว ได้รับเกียรติให้ร่วมฉายในเทศกาลภาพยนตร์นานาชาติโทรอนโต ที่แคนาดา และเทศกาลภาพยนตร์เวนิซ ที่อิตาลี โดยในเทศกาลนี้ได้มีชื่อเข้าชิงรางวัลภาพยนตร์ยอดเยี่ยมอีกด้วย รวมถึงมีชื่อเข้าชิงรางวัลในเทศกาลเอเชียน ฟิล์ม อวอร์ดส์ และภาพยนตร์ฮ่องกงยอดเยี่ยม
นิสสัย เวชชาชีวะ
นายนิสสัย เวชชาชีวะ อดีตโฆษกประจำสำนักนายกรัฐมนตรี ในรัฐบาลของนายสัญญา ธรรมศักดิ์ อดีตปลัดกระทรวงการต่างประเทศ และเป็นบิดาของนายสุรนันทน์ เวชชาชีวะ
นิสสัย เวชชาชีวะ เกิดเมื่อวันที่ 1 เมษายน พ.ศ. 2475 เป็นบุตรของนายโฆสิต เวชชาชีวะ น้องชายของพระบำราศนราดูร (หลง เวชชาชีวะ) อดีตปลัดกระทรวงสาธารณสุข และรัฐมนตรีว่าการกระทรวงสาธารณสุข และเป็นพี่ชายของ ศาสตราจารย์ นายแพทย์ อรรถสิทธิ์ เวชชาชีวะ บิดาของนายอภิสิทธิ์ เวชชาชีวะ อดีตนายกรัฐมนตรี คนที่ 27 ของไทย ด้านชีวิตครอบครัวสมรสกับนางมารินา เวชชาชีวะ มีบุตรชายคือ สุรนันทน์ เวชชาชีวะ
นิสสัย เวชชาชีวะ เข้ารับการศึกษาชั้นมัธยมศึกษาที่โรงเรียนอัสสัมชัญศรีราชา จากนั้นได้ไปศึกษาต่อที่สหรัฐอเมริกา จนสำเร็จการศึกษาปริญญาตรี สาขาเศรษฐศาสตร์ จากมหาวิทยาลัยบอสตัน และปริญญาโท จากมหาวิทยาลัยนิวยอร์ก และผ่านการศึกษาอบรมหลักสูตรของวิทยาลัยป้องกันราชอาณาจักร รุ่นที่ 17
นิสสัย เวชชาชีวะ เป็นข้าราชการพลเรือนสามัญ สังกัดกระทรวงการต่างประเทศ เคยดำรงตำแหน่งปลัดกระทรวงการต่างประเทศ และเอกอัครราชทูตหลายประเทศ ดำรงตำแหน่งสุดท้ายคือ เอกอัครราชทูต ณ กรุงสตอกโฮล์ม โดยลาออกจากราชการ เมื่อวันที่ 1 มกราคม พ.ศ. 2534
นิสสัย เวชชาชีวะ ได้รับการแต่งตั้งเป็นโฆษกประจำสำนักนายกรัฐมนตรี ในรัฐบาลของนายสัญญา ธรรมศักดิ์ ตั้งแต่ช่วงหลังเหตุการณ์ 14 ตุลา จนถึงปี พ.ศ. 2518 (ครม.33 และ ครม.34) และได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 ต่อมาได้รับแต่งตั้งเป็นที่ปรึกษารัฐมนตรีว่าการกระทรวงการต่างประเทศ (สุรเกียรติ์ เสถียรไทย) ในรัฐบาลของ พ.ต.ท.ทักษิณ ชินวัตร
หลิน อีเฉิน
หลิน อีเฉิน () หรือ เอเรียล หลิน () เกิดวันที่ 29 ตุลาคม ค.ศ. 1982 เป็นทั้งนักแสดงหญิงและนักร้องชาวไต้หวัน ผู้ชนะ"นักแสดงนำหญิงยอดเยี่ยมในซีรีส์โทรทัศน์" ที่งานโกลเดนเบลอะวอร์ดส์ ครั้งที่ 43 และ 47 เธอศึกษาวิชาเอกภาษาเกาหลีและวรรณคดีที่มหาวิทยาลัยแห่งชาติเจิ้งจื้อ เธอยังศึกษาต่อด้านการแสดงที่ประเทศอังกฤษเมื่อปี 2014
หลิน อีเฉิน ได้รับการทาบทามจากวงการบันเทิงหลายราย ภายหลังจากการประกวดซูเปอร์โมเดล โดยเธอมีผลงานละคร, ถ่ายแบบ และพรีเซ็นเตอร์อย่างต่อเนื่อง รวมทั้งผลงานที่ประสบความสำเร็จอย่างสูงจากละครโทรทัศน์ซีรีส์ "แกล้งจุ๊บให้รู้ว่ารัก" ที่แสดงคู่กับ เจิ้ง หยวนช่าง นอกจากนี้ เธอยังมีผลงานถ่ายมิวสิควิดีโอในเพลง ซวงเจี๋ยกุ้น ของ เจย์ โชว์, เมคอะวิช ของ ไจ๋ไจ่ (วิค F4 หรือ โจว อวี๋หมิน) รวมถึง ห่าวเผิงโหย่ว ของ โชว์ หลัว และเธอยังได้ร่วมถ่ายมิวสิควิดีโอในเพลงร่วมกับ ชเว ชีวอน กับ อี ดงแฮ จากบอยแบนด์เกาหลี ซูเปอร์จูเนียร์ มาแล้วครั้งหนึ่ง
วิทยาลัยนวัตกรรมการจัดการ มหาวิทยาลัยเทคโนโลยีราชมงคลรัตนโกสินทร์
วิทยาลัยนวัตกรรมการจัดการ (อังกฤษ: College of Innovation Management) เป็นวิทยาลัยสังกัดมหาวิทยาลัยเทคโนโลยีราชมงคลรัตนโกสินทร์ เปิดสอนในระดับบัณฑิตศึกษา ตั้งอยู่ที่ อ.พุทธมณฑล จังหวัดนครปฐม เป็นหน่วยงานในกำกับของมหาวิทยาลัยเทคโนโลยีราชมงคลรัตนโกสินทร์ ที่มีสถานะเทียบเท่าคณะ ตั้งขึ้นเพื่อจัดการศึกษาระดับบัณฑิตศึกษา และให้บริการทางวิชาการ
วิทยาลัยนวัตกรรมการจัดการ เป็นวิทยาลัยในสังกัดมหาวิทยาลัยเทคโนโลยีราชมงคลรัตนโกสินทร์ ซึ่งได้รับการจัดตั้งขึ้นตามมติสภามหาวิทยาลัย เมื่อวันที่ 27 กรกฏาคม พ.ศ. 2552 มีฐานะเทียบเท่าคณะ โดยมีวุตถุประสงค์เพื่อจัดการเรียนการสอนในระดับบัณฑิตศึกษา ในปีการศึกษา 2554 วิทยาลัยได้เริ่มเปิดสอนระดับปริญญาเอก 2 หลักสูตร คือ หลักสูตรบริหารธุรกิจดุษฎีบัณฑิต (D.B.A.)และหลักสูตรรัฐประศาสนศาสตรดุษฎีบัณฑิต (D.P.A) 
ต่อมาในปี 2556 วิทยาลัยได้เปิดหลักสูตรใหม่เพิ่มอีก 1 หลักสูตร คือ หลักสูตรรัฐประศาสนศาสตรมหาบัณฑิตและรัฐประศาสนศาสตรดุษฎีบัณฑิต (M.P.A&D.P.A.) ซึ่งเป็นหลักสูตรที่มีความต่อเนื่องกันระหว่างระดับปริญญาโทกับระดับปริญญาเอก โดยรับบุคคลที่สำเร็จการศึกษาระดับปริญญาตรีทุกสาขาเข้าศึกษาในหลักสูตรรัฐประศาสนศาสตรมหาบัณฑิต (M.P.A) ระยะการศึกษา 1 ปีครึ่ง (3 ภาคเรียนปกติและ 1 ภาคฤดูร้อน) และเมื่อหลังจาการสำเร็จการศึกษาระดับปริญญาโทตามหลักสูตรของวิทยาลัยแล้ว นึกศึกษาสามารถเข้าศึกษาต่อเนื่องในระดับปริญญาเอก หลักสูตรรัฐประศาสนศาสตรดุษฎีบัณฑิต (D.P.A) ได้ทันที โดยใช้เวลาศึกษาในระดับดุษฎีบัณฑิต 2 ปี (4 ภาคเรียนปกติและ 1 ภาคฤดูร้อน)และในปีการศึกษา 2557 วิทยาลัยได้เปิดสอนหลักสูตรบริหารธุรกิจมหาบัณฑิต (M.B.A) เพิ่มขึ้นอีก 1 หลักสูตร ใช้เวลาการศึกษา 2 ปี (6 ภาคการศึกษา) หลักสูตร 
 ** การจัดการทั่วไป Management
 ** การบัญชี Accounting
** กลุ่มวิชาบัญชี
 ** กลุ่มวิชาการจัดการ
หลักสูตรรัฐประศาสนศาสตรมหาบัณฑิตและรัฐประศาสนศาสตรดุษฎีบัณฑิต (รป.ม. และ รป.ด.) Master and Doctor of Public Administration (M.P.A. & D.P.A.)
โรงเรียนพระนารายณ์
ประชาสัมพันธ์: มกราคม 2561
โรงเรียนพระนารายณ์ ตั้งอยู่เลขที่ 83 หมู่ 8 ตำบลท่าศาลา อำเภอเมืองลพบุรี จังหวัดลพบุรี รหัสไปรษณีย์ 15000 สังกัดสำนักงานเขตพื้นที่การศึกษามัธยมศึกษาเขต 5 กรมสามัญศึกษา กระทรวงศึกษาธิการ เป็นสถานศึกษาระดับมัธยมศึกษาของรัฐ จัดการเรียนการสอนตามหลักสูตรการศึกษาขั้นพื้นฐาน เปิดสอนตั้งแต่ระดับชั้นมัธยมศึกษาปีที่ 1-6 จัดเป็นโรงเรียนมัธยมศึกษาขนาดใหญ่พิเศษ ปัจจุบันมีนักเรียนประมาณ 2,776 คน และมีบุคลากรรวมทั้งสิ้น 140 คน ปีพุทธศักราช 2547 ได้รับรางวัลโรงเรียนพระราชทานประเภทสถานศึกษาขนาดใหญ่พิเศษ
โรงเรียนพระนารายณ์ ก่อตั้งขึ้นโดย นายชงค์ วงษ์ขันธ์ และ นายสุพจน์ วัฒนประดิษฐ์ และคณะ กระทรวงศึกษาธิการได้ประกาศจัดตั้งโรงเรียนขึ้น เมื่อวันที่ 8 กุมภาพันธ์ พ.ศ. 2523 โดยใช้ชื่อว่า “โรงเรียนพระนารายณ์” ปัจจุบันที่ดิน จำนวน 56 ไร่ 3 งาน 26 ตารางวา โรงเรียนพระนารายณ์มีนักเรียนทั้งระดับมัธยมศึกษาตอนต้น และ มัธยมศึกษาตอนปลาย รวมจำนวนนักเรียนทั้งหมด 2,665 คน
เจ้าพ่อเซี่ยงไฮ้ เดอะ มูฟวี่
เจ้าพ่อเซี่ยงไฮ้ เดอะ มูฟวี่ (จีนตัวเต็ม: 新上海灘, จีนตัวย่อ: 新上海滩, พินอิน: Xīn Shànghǎi Tān; ) ภาพยนตร์ดราม่า-แอ็คชั่นสัญชาติฮ่องกง นำแสดงโดย หลิว เต๋อหัว, เลสลี่ จาง, หนิง จิง อำนวยการสร้างโดย ฉีเคอะ กำกับโดย ทัง หยวนเฉีย
ทศวรรษที่ 20 สวี่เหวินเฉียง เป็นนายทหารจีนคณะชาติที่หนีทัพ และถูกตามล่าเกือบจะเอาชีวิตไม่รอดจากกองทัพญี่ปุ่น ขณะเดียวกันกับที่กองทัพญี่ปุ่นกำลังแผ่แสนยานุภาพเข้าสู่จีน สวี่เหวินเฉียง หลบหนีเข้ามาอยู่ที่เซี่ยงไฮ้ได้ ที่นั่น เขาได้พบกับ ติงลี่ เด็กหนุ่มข้างถนนวัยเดียวกัน ติงลี่ช่วย ฟ่งเฉิงเฉิง คุณหนูลูกสาวเพียงคนเดียวของ ฟ่งฉิงหยาง เจ้าพ่อผู้มีอิทธิพลของเซี่ยงไฮ้ นั่นทำให้ทั้งสวี่เหวินเฉียงและติงลี่ได้คบหากันเป็นสหายรัก และแผ่อำนาจอิทธิพลเพิ่มขึ้น ด้วยการกำจัดผู้มีอิทธิพลเก่า แต่แล้ว มิตรภาพของทั้งสองก็ต้องขาดสะบั้นเมื่อ ติงลี่กำลังจะแต่งงานกับ ฟ่งเฉิงเฉิง แต่ทว่าเธอกลับไปรักกับสวี่เหวินเฉียง และสวี่เหวินเฉียงพบว่า แท้จริงแล้ว ฟ่งฉิงหยาง เป็นคนขายชาติให้กับพวกญี่ปุ่น และเป็นอยู่เบื้องหลังการฆ่าเพื่อน ๆ ทหารไต้หวันของเขาเอง"Shanghai Grand" ดัดแปลงมาจากซีรีส์เรื่องดัง "Shanghai Bund" หรือ "เจ้าพ่อเซี่ยงไฮ้" ที่ออกฉายในปี ค.ศ. 1980 ของทีวีบี นำแสดงโดย โจว เหวินฟะ และหลี่ เหลียงเหว่ย
ซึ่งในครั้งนี้ที่เป็นภาพยนตร์จอเงิน ได้ดัดแปลงเนื้อหามา โดยมี ฉีเคอะ เป็นผู้อำนวยการสร้าง และได้ เลสลี่ จาง มารับบท สวี่เหวินเฉียง ที่โจว เหวินฟะ เคยแสดงไว้ และหลิว เต๋อหัว รับบท ติงลี่ ที่หลี่ เหลียงเหว่ย แสดงไว้ โดยแบ่งเนื้อหาออกเป็น 3 องก์ด้วยกัน
1 บ้าระห่ำ 1 อำมหิต
1 บ้าระห่ำ 1 อำมหิต (, ) ภาพยนตร์แอ็คชั่นทริลเลอร์สัญชาติฮ่องกง นำแสดงโดย หลิว ชิงหวิน, เหลียง เฉาเหว่ย กำกับโดย โหยว ตาฉี
มาเก๊า มีแก๊งค์มาเฟียที่มีอิทธิพลใหญ่อยู่ 2 แก๊งค์ คือแก๊งค์ของพี่จี และแก็งค์ของจอช ทั้ง 2 แก๊งค์มักปะทะกันจนกิจการทั้งหลายในมาเก๊าตกต่ำลง จนมีข่าวว่า พี่จี ตั้งค่าหัวจอช ไว้ 10 ล้านเหรียญ เมื่อข่าวนี้แพร่ออกไป มือปืนฝีมือดีทั้งหลายต่างแห่กันมายังมาเก๊า รวมทั้ง เย่าตง (หลิว ชิงหวิน) ชายหัวล้านท่าทางน่าสงสัย อาเซิน (เหลียง เฉาเหว่ย) นายตำรวจสุดเลวที่ทำงานให้กับพี่จี และอาเซินรู้สึกถึงความไม่น่าไว้วางใจของเหตุการณ์ และสงสัยว่าเย่าตงมีจุดมุ่งหมายอะไร
"The Longest Nite" เป็นภาพยนตร์ในแนวฟิล์มนัวร์เรื่องหนึ่ง จากการผลิตของ ตู้ ฉีฟง และไว กาไฟ จากบริษัทมิลค์กี เวย์ เมื่อออกฉายแล้วได้รับคำวิจารณ์ว่า สามารถทำได้ดีเหมือนกับ "L.A. Confidential" ซึ่งเป็นภาพยนตร์ฮอลลีวู้ดในปี ค.ศ. 1997 ที่ได้รับคำชื่นชมและเข้าชิงรางวัลต่าง ๆ มากมาย
สำหรับเรื่องนี้ได้รับการเสนอชื่อเข้าชิงรางวัลภาพยนตร์ของฮ่องกงถึง 7 รางวัล ทั้งภาพยนตร์ยอดเยี่ยม, นักแสดงนำชายยอดเยี่ยม, ผู้กำกับภาพยนตร์ยอดเยี่ยม, บทภาพยนตร์ยอดเยี่ยม, ตัดต่อยอดเยี่ยม เป็นต้น
ปัญหา
ปัญหา หมายถึงประเด็นที่เป็นอุปสรรค ความยากลำบาก ความต้านทาน หรือความท้าทาย หรือเป็นสถานการณ์ใด ๆ ที่ต้องมีการแก้ปัญหา
ปัญหาอาจจัดแบ่งประเภทได้ด้วยหลายปัจจัย อาทิ
ประเภทของปัญหาแบ่งตามลักษณะทั่วไป-เฉพาะกิจ โดยพีเตอร์ ดรักเกอร์ (Peter Drucker) แบ่งเป็น 4 ประเภทได้แก่
ประเภทของปัญหาแบ่งตามรากฐานกำเนิด โดยแดเนียล เทยากู (Daniel Theyagu) แบ่งเป็น 4 ประเภทได้แก่
ประเภทของปัญหาแบ่งตามความคงอยู่ โดยจูแรน (Juran) แบ่งเป็น 2 ประเภทได้แก่
ประเภทของปัญหาแบ่งตามความซับซ้อน โดยเอเมอรี (F.E. Emery) และทริสต์ (E.L. Trist) แบ่งเป็น 4 ประเภทได้แก่
ตำบลท่าศาลา (อำเภอเมืองเชียงใหม่)
ตำบลท่าศาลา เป็นตำบลหนึ่งในอำเภอเมือง จังหวัดเชียงใหม่ ปัจจุบันพื้นที่บางส่วนอยู่ในเขตเทศบาลตำบลท่าศาลา () และบางส่วนอยู่ในเขตเทศบาลนครเชียงใหม่ โดยส่วนที่เป็นเทศบาลตำบลมีพื้นที่ 5.7 ตารางกิโลเมตร มีประชากรทั้งหมด 5,340 คน
คำว่า "ท่าศาลา" มีที่มาจาก ในอดีตมีท่าเทียบเรือที่มีศาลาขนาดใหญ่ ผู้คนเรียกกันว่า "ต่าศาลา" (ท่าศาลา) ซึ่งตรงกับอนุสาวรีย์พระเจ้ากาวิละในปัจจุบัน ใช้ขนถ่ายสินค้าขึ้นบกที่ลำเลียงจากถิ่นต่าง ๆ ไปสู่เมืองสิบสองปันนา ต่อมามีการตั้งตำบลโดยถือเอาทิศใต้ของถนนเจริญเมือง ฝั่งตะวันออกของแม่น้ำปิง เป็นตำบลท่าศาลา ซึ่งท่าเทียบเรือแห่งนี้ตั้งอยู่ในพื้นที่นี้ด้วย จึงเป็นที่มาของชื่อตำบลท่าศาลา
ตำบลท่าศาลาอยู่ห่างจากตัวเมืองเชียงใหม่ไปทางทิศตะวันออกประมาณ 1 กิโลเมตร มีพื้นที่ 3,562 ไร่ หรือประมาณ 5.7 ตารางกิโลเมตร ลักษณะทั่วไปเป็นที่ราบลุ่ม เหมาะแก่การตั้งถิ่นฐาน บางส่วนมีการทำสวน
อาณาเขตของตำบลท่าศาลา มีดังนี้
ตำบลท่าศาลาประกอบด้วย 5 หมู่บ้าน ดังนี้
ถนนสายหลักในตำบลท่าศาลา มีดังนี้
โทวาดะ
โทวาดะ () เป็นเมืองในจังหวัดอาโอโมริ ประเทศญี่ปุ่น มีขนาดพื้นที่ใหญ่ที่สุดในจังหวัดอาโอโมริ ทั้งสิ้น 725.67 ตารางกิโลเมตร ในปี 2009 มีจำนวนประชากร 65,818 คน
มาจิดะ
มาจิดะ () เป็นเมืองในเขตทามะทางตะวันตกของมหานครโตเกียว ประเทศญี่ปุ่น สถาปนาเมื่อวันที่ 1 กุมภาพันธ์ พ.ศ. 2501 มีขนาดพื้นที่ทั้งสิ้น 71.63 ตารางกิโลเมตร ในปี พ.ศ. 2553 มีจำนวนประชากร 424,669 คน เป็นเมืองที่ตั้งของมหาวิทยาลัยโอบิริน
พระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราช
พระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราช ตั้งอยู่ในอำเภอเมืองบุรีรัมย์ทางไปอำเภอประโคนชัย สร้างในปี พ.ศ. 2539 เพื่อเฉลิมพระเกียรติรัชกาลที่ 1 ปฐมกษัตริย์แห่งราชวงศ์จักรี ผู้ทรงก่อตั้งเมืองบุรีรัมย์ เมื่อครั้งยังทรงเป็นสมเด็จพระยามหากษัตริย์ศึก พระบรมราชานุสาวรีย์มีขนาดเท่าครึ่งของพระองค์จริง หล่อด้วยโลหะสัมฤทธิ์ ฉลองพระองค์แบบนักรบตามขัตติยราชประเพณีโบราณ ประทับบนช้างศึก จากจดหมายเหตุประชุมพงศาวดาร ภาคที่ 7 กล่าวว่า ใน พ.ศ. 2321 สมเด็จพระเจ้ากรุงธนบุรี โปรดให้สมเด็จพระยามหากษัตริย์ศึกยกทัพไปปราบพระยาซึ่งคบคิดกับเจ้าโอ เจ้าอินแห่งจำปาศักดิ์ ขณะเดินทัพพบเมืองร้างอยู่ที่ลุ่มน้ำห้วยจระเข้มาก มีชัยภูมิดีแต่ไข้ป่าชุกชุม ชาวเขมรป่าดงไม่กล้าเข้ามาอยู่อาศัย แต่ตั้งบ้านเรือนอยู่โดยรอบ จึงรวบรวมผู้คนตั้งเป็นเมืองแปะ และให้บุตรเจ้าเมืองพุทไธสมันซึ่งติดตามมาด้วยเป็นเจ้าเมือง ได้รับบรรดาศักดิ์เป็นพระยานครภักดี ต่อมาจึงเปลี่ยนชื่อเป็น เมืองบุรีรัมย์
จากศาลากลางจังหวัดบุรีรัมย์ ขับรถตรงไปยังอำเภอประโคนชัย จะเห็นวงเวียนอนุสาวรีย์